text:
Tíðindaskriv 25. november 2015
Kvívíkar kommuna bjóðar ókeypis barnaansing
Í hesum døgum eru tað nógvar kommunur, ið boða frá lækking av skattaprosentinum næsta ár. Kvívíkar kommuna hevur valt at ganga ein annan veg. Ístaðin fyri at lækka skattin, hevur bygdaráðið gjørt av – sum tann fyrsta kommunan í landinum - at bjóða ókeypis barnaansing og frítíðarpláss til allar barnafamiljur. Hetta fevnir sjálvandi bert um børn, sum verða ansaði í kommunala stovninum í Kvívík.
Fólkatalið í Kvívíkar kommunu hevur so at siga staðið í stað í nógv ár. Bygdaráðið ynskir tí at fáa nýggjar borgarar at venda eyguni móti Kvívík og hinum fýra bygdunum í kommununi, Válinum, Stykkinum, Leynum og Skælingi.
Kommunan hevur sera góðar umstøður at taka ímóti barnafamiljum og hevur fyri fáum árum síðani bygt nýggjan dagstovn, eins og skúlin varð umvældur og útbygdur fyri umleið 10 árum síðani.
Umleið 60 børn ganga á dagstovninum, sum hevur pláss fyri næstan 100 børnum. Sama er við skúlanum, har tað ganga umleið 50 næmingar, men skúlin hevur pláss fyri nógv fleiri.
Barnansingin kostar í løtuni 1.900 krónur fyri fyrsta barnið, meðan systkinafrádrátturin er 25 prosent. Fyri frítíðarskúlan verður rindað 1.100 krónur fyri hvørt barnið. Frá ársskiftinum verður barnaansingin í Kvívíkar kommunu ókeypis fyri tey, sum hava børnini gangandi í kommunala stovninum í Kvívík.
Ímynda vit okkum eina familju við trimum børnum, har tvey ganga á dagstovni og eitt í frítíðarskúla, so sparir familjan 4.150 krónur um mánaðin, ið svarar til slakar 50.000 skattafríar krónur um árið. Hevur familjan fýra børn upp til átta-níggju ára aldur, har eitt gongur í frítíðarskúla og hini í dagstovni, er árliga sparingin umleið 66.000 krónur.
Kostnaðurin av at veita ókeypis ansing í kommununi svarar umleið til at lækka skattaprosentið við einum prosentstigi. Skattaprosentið er í løtuni 21 prosent, og barnafrádrátturin 4.000 krónur um árið.
Kvívíkar kommuna hevur nógv tøk grundstykki, so tað er laga manni hjá ungum familjum at ogna sær egin hús í kommununi. Í komandi fíggjarætlan eru tríggjar mió. krónur settar av til eina nýggja útstykking í Kvívík, har tað verður pláss fyri upp til 10-12 sethúsum. Í Leynum eru í løtuni seks grundstykki tøk, á Skælingi fýra og á Válinum eitt grundstykki.
Umframt stóra útstykking í Kvívík, eru aðrar ætlanir, sum antin eru í gongd ella verða settar í verk í næstum. Eitt nú nýggjar bátabrúgvar til bátahylin á Válinum, vetrarfriðing av Válinum, víðkan av kirkjugarðinum í Kvívík, asfaltering av vegum og uppseting av vesum við Leynasand.
Til tess at betra um borgaratænastuna hevur bygdaráðið gjørt av at gera bygnaðarbroytingar, sum fara at styrkja um umsitingina í kommununi. Í løtuni er ein skrivari í starvi trýfjórðingstíð, meðan bókhald og annað er útveitt. Ætlanin er at taka hendan partin inn, og at seta skrivara í fulla tíð við víðkaðum uppgávum.
Borgarstjórin, sum í løtuni er í fullari tíð, fer ístaðin niður í hálva tíð. Bygdaráðið er komið til ta niðurstøðu, at borgararnir í kommununi fáa eina betri tænastu við eini styrktari umsiting.
- Vit ynskja at lívga um okkara borgarar við at bjóða teimum eina betri tænastu. Tað meta vit, at vit fáa við at gera hesar broytingar, sigur Dánjal Petur Müller, borgarstjóri, sum hevur eitt samt bygdaráð aftan fyri seg.
Kvívíkar kommuna hevur somuleiðis ætlanir um at styrkja eldratænastuna við at veita eitt dagtilboð til teir eldru borgararnar í kommununi. Hetta skal sjálvandi gerast í samstarvi við heimatænastuna VEKS, ið er eitt samstarv millum Vestmanna, Eiðis, Kvívíkar og Sunda kommunur.
Fíggjarætlanin hjá Kvívíkar kommunu fyri 2016 javnvigar við stívum 22,4 mió. krónum. Fyri 2015 var hetta talið stívar 22,3 mió. krónur. Kommunan er væl fyri, og skuldin er slakar 11 mió. krónur, svarandi til væl undir helmingin av eini álíkning. Fyri fimm árum síðani var skuldin nærum tvífalt so stór. Sostatt er Kvívíkar kommuna í dag ógvuliga væl fyri fíggjarliga.
Kl 15:30 Jólatræið við Kulluna verður tendrað
Kl 16:00 Skótarnir bjóða til jólahugna í Glæmuni
Vælkomin
KFUM-skótabólkurin í Kvívík & Kvívíkar Kommuna
Í samband við kunnandi átøk um sálar heilsu og sálarsjúku, skipar Økispsykiatriin á Psykiatriska deplinum á Landssjúkrahúsinum fyri næsta fundinum í røðini.
Almenni fyrilesturin um tunglyndi, verður á Felagsskúlanum á Oyrarbakka týskvøldið 24.novembur kl. 19
Tormóður Stórá leiðandi yvirlækni og serlækni innan psykiatri á Psykiatriska deplinum, kemur at halda fyrilestur um evnið.
Greitt verður eisini frá um egnar upplivingar við tunglyndi
Høvi verður at seta spurningar og kaffi verður í steðginum.
Øll eru hjartaliga vælkomin
Økispsykiatriin/Psykiatriski depilin á Landssjúkrahúsinum
Skattalistin fyri Kvívíkar kommunu, árið 2014, liggur frammi til alment eftirlit á kommunuskrivstovuni í arbeiðstíðini, frá hósdegnum tann 5. november 2015 til hósdagin tann 19. november 2015
Kvívíkar skúli gjørdi nógv burtur úr evnisdegnum um happing, mikudagin 21. oktober. Næmingarnir vórðu bodnir á kafé, har teir á ymsan hátt arbeiddu við evninum, og har vóru teir allan dagin. Allir skúlar høvdu evnisdag um happing eftir boðum frá Mentamálaráðnum, og summir skúlar gjørdu meiri burturúr enn aðrir, eitt nú Kvívíkar skúli
Hetta er ein stór verkætlan, sum tekur støði í gamla Víkingagarðinum, sum í Kvívík verður kallaður "Útgrevsturin niðri á Toft". Ætlanin er at byggja Víkingagarðin í fullari stødd, soleiðis sum hann var í Víkingatíðini. Poul Hansen í Havn, sum er stigtakarin til verkætlanina sigur, at hann er sera spentur at fara til verka í Kvívík.
Men tað skal nógv fyrireikingararbeiðið til eina tílíka verkætlan, og tí skal man eisini rokna við, at partar av arbeiðinum fara at taka tíð.
Í løtuni arbeiða handverkarar í Íslandi við at gera langhúsið klárt, og væntast tað liðugt um einar 14 dagar. Tað skal síðani flytast til Føroya. Handverkararnir hava staðið í læru hjá kenda serfrøðinginum Gunnar Bjarnasson, sum andaðist í september mánaða í 2014.
Tað er arbeiðstakarin Zakarias Jacobsen í Leynum, sum er byrjaður at grava vegin til Víkingagarðin, og innan leingi byrjar Jákup Andrias Joensen (jackie) uppá grótlaðingararbeiðið.
Vit í Kvívíkar kommunu eru sera fegin um verkætlanina, og vænta at ferðavinnan kemur at økjast í Norðurstreymoyar økinum, sigur Dánjal Petur Müller borgarstjóri.
Í samband við virksemi hjá Økispsykiatriini í Norðstreymi, skipar Psykiatriski depilin fyri eini røð av fyrilestrum komandi mánaðirnar. Fyrilestrarnir verða í felagsskúlanum á Oyrabakka.
Ætlanin er, at skipa fyri 5 fyrilestrum, har fokus verður sett á sálarheilsu og sálarsjúk, hvørji eru eyðkennini, hvar kann ein venda sær og hvørja hjálp kann ein fáa.
Eins og við øllum øðrum sjúkum er umráðandi at fáa staðfest so tíðliga sum gjørligt, um talan er um sjúku, so viðkomandi kann fáa skjóta og rætta viðgerð.
Fyrsti almenni fyrilesturin um sálarsjúku og sálarheilsu, verður á Felagsskúlanum á Oyrarbakka hóskvøldið 22.oktobur kl. 19
Tormóður Stórá leiðandi yvirlækni og serlækni innan psykiatri á Psykiatriska deplinum, kemur at halda fyrilestur um evnið.
Høvi verður at seta spurningar og kaffi verður í steðginum.
Øll eru hjartaliga vælkomin
Økispsykiatriin/Psykiatriski depilin.
Landsverk er nú byrjað at umvæla vegaíbindingina í Kvívíks Klivum. Tað er ZRJ maskinur úr Leynum sum gera arbeiðið fyri Landsverk, og verður hesin fyrsti parturin av arbeiðinum mettur at kosta 3 mió. kr., og verður væntandi liðugur í ár.
Vegaførðingin frá landsvegnum til Kvívíkar er sera trupul bæði hjá bilum, fólki til gongu og við súkklu. Tí hava Landsverk og Kvívíkar kommuna í eina tíð arbeitt við einari heildarferðsluætlan, sum kann betra farleiðina millum Stykki og Kvívík, har børn dagliga ferðast millum skúla og heim.
Av tí at peningur enn ikki er játtaður til seinnu helvtina av arbeiðinum, uml. 4,5 mió. kr., hevur Kvívíkar kommuna heitt á landstýrismannin í samferðslumálum og løgtingsins fíggjarnevnd, um at játta pening til Landsverk so øll ferðslutrygdarætlanin kann fremjast.
Dánjal Petur Müller borgarstjóri vónar, at peningurin verður játtaður, soleiðis at arbeiðið kann halda fram til alt er liðugt.
Skeið: Undirvísari: Tíð:
Møblapolstring Jóhannes Bláfoss leygardag kl. 9.30-16.30
(Undirvíst verður annaðhvørt vikuskiftið í líka viku.
Í 2015 í viku 44, 46, 48, 50 og í 2016 í viku 2, 4, 6, 8 og 10
Undirvíst verður í alt 80 tímar, sum er býtt út á 9 vikur.)
Hornaslíping Rasmus Nygaard leygardag kl. 9:30-16.30
(Undirvíst verður annaðhvørt vikuskiftið í ólíka viku.
Í 2015 í viku 43, 45, 47, 49, og í 2016 í viku 1, 3, 5, 7, 9 og 11
Undirvíst verður í alt 80 tímar, sum er býtt út á uml. 8 tímar um vikuna í 10 vikur).
Sirkulvenjing/Pilates Angelie Jógvansdóttir Mikukvøld: 19:30-21:00
Undirvíst verður hvørt mikukvøld í 2016 í viku: 1, 2, 3, 4, 5, 6, 7, 8, 9, 10 og 11. Í alt 22
undirvísingartímar.
Tilmeldingarfreistin er mikudagin 21. okt. og fer fram við at ringja til undirvísaran:
Møblapolstring: Jóhannes Bláfoss, tlf. 213710 Luttøkugjald: 500 kr.
Hornaslíping: Rasmus Nygaard, tlf: 270370 Luttøkugjald: 500 kr.
Sirkulvenjing/Pilates: Angelie Jógvansdóttir, tlf: 261449 Luttøkugjald: 200 kr
Luttøkugjaldið fyri hvørja lærugrein skal gjaldast á konto í EIK: 9181 – 1223587, viðmerk
navn og skeið. Kvittan fyri gjald skal avleverast til fyrsta undirvísingartíman.
Undirvísingin er treytað av nóg stórari luttøku. Til øll skeiðini er luttakaratalið avmarkað.
Kvívíkar Kvøldskúli, tlf: 292422
-------------------------------------------- o -----------------------------------------------------
Almenna svimjingin byrjar aftur hósdagin 3. september.
------------------------------------------------- o --------------------------------------------------
Svimjihylurin í Kvívíkar skúla er opin soleiðis:
Hósdag
Dreingir: 16:00-17:00
Gentur: 17:00-18:00
Familjusvimjing: 18:00-19:30
Vaksin: 19:30-20:30
Týsdag
Familjusvimjing: 18:30-19:30
Vaksin (frá 8. flokki): 19:30-20:30
Eisini er ein heilsuklivi í svimjihøllini. Heilsuklivin er opin tá svimjihylurin er opin.
Nú ber eisini til at keypa avsláttarkort til svimjihylin og heilsuklivan:
Prísurin fyri 10 túrar er:
Børn til og við 7. fl.: kr. 75 ,-
Vaksin, 8. fl. og eldri: kr. 150,-
Heilsuklivin: kr. 225,-
Prísur fyri 1 túr er:
Børn til og við 7. fl.: kr. 10,-
Vaksin, 8. fl. og eldri: kr. 20,-
Heilsuklivin: kr. 30,-
VEKS søkir eftir fysioterapeuti til Heimatænastuna.
Løgtingsval verður týsdagin. 01.september 2015.
Í Kvívíkar kommunu verður valt á hesum støðum:
Fyri bygdirnar Skælingur, Leynar, Stykkið og Kvívík, fer valið fram í Kvívíkar skúla,
Frammi í Gerði 6, í Kvívík. Fyri bygdina Válin, fer valið fram í Ídráttarhøllini Hallarvegur 16 í Vestmanna.
Atkvøðugreiðslan er frá:
Atkvøðutíðin er frá kl. 10.00 til kl. 20.00 ella so leingi veljarar møta uttan steðg.
Brævatkvøður:
Veljarar, ið verða burturstaddir valdagin, ella á annan hátt lúka treytirnar fyri at greiða brævatkvøðu, kunnu í seinasta lagi mánadagin 31. august 2015 greiða brævatkvøðu við at venda sær til kommunuskrivstovuna í vanligari avgreiðslutíð.
Heimaval:
Veljarar, sum vegna sjúku ella vantandi førleika ikki kunnu møta við valstaðið, kunnu velja heima í seinasta lagi mánadagin 31. august 2015 við at boða kommunuskrivstovuni frá, innan kl. 1500, ella hjá valnevndini á tlf. 27 24 50.
Valkort:
Valkort verða send teimum sum standa á vallistanum. Um veljari ikki fær valkort, ella um annað er komið skeivt fyri, skal hetta fráboðast kommunuskrivstovuni.
Valnevndin í Kvívíkar kommunu
Ert tú lesandi uttanlands, kanst tú søkja um at verða upptikin á vallistan, so tú fært høvi at velja til løgtingsvalið, sum verður tann 1. september 2015.
Umsóknin um upptøku skal vera kommununi, har ið tú seinast vart skrásettur, í hendi í seinasta lagi mánadagin 10. august 2015. Hevur tú verið búsitandi í Kvívíkar Kommunu, skal umsóknin sendast til This email address is being protected from spambots. You need JavaScript enabled to view it., og ringjast kann eisini til Dánjal Petur, tel. 292402 og Jákup Suni 292408, um spurningar eru um hetta sama.
Lesandi, sum vegna útbúgving hava fyribils tilhald uttanfyri Føroyar, hava valrætt til løgtings- og fólkatingsval, um tey annars lúka treytirnar fyri valrætti, og um tey frammanundan fráflyting úr Føroyum hava verið skrásett í fólkayvirlitinum í Føroyum í minsta lagi 5 ár tilsamans.
Fyri at kunna atkvøða er neyðugt at verða skrásett/-ur á vallista. Lesandi uttanlands verða eftir áheitan upptikin á vallistan í tí kommunu, har tey seinast hava verið skrásett í fólkayvirlitinum. Fyri at verða tikin upp á vallistan, skal veljarin senda inn umsókn, og skal kommunan hava tikið avgerð um upptøku á vallistan í seinasta lagi 3 vikur áðrenn valdagin.
Veljarar, ið hava havt tilhald uttan fyri Føroyar í meira enn 8 ár, kunnu ikki koma á vallista.
Umsóknarbløð fáast á heimasíðuni hjá Almannamálaráðnum amr.fo og á føroyskum viðskiftastovum.
Viðvíkjandi váttan frá útbúgvingarstovninum kunnu lesandi nýta avrit av lestrarkorti ella aðra útskrift, sum vísir, at tey eru lestrarvirkin.
Gevið gætur, at skeiv skrivlig váttan kann eftir §162 í revsilógini revsast við bót ella fongsul í upp til 4 mánaðir.
Upptøka á vallistanum er galdandi í 2 ár frá tí degi, avgerðin um upptøku er tikin. Kommunurnar skulu boða Landsfólkayvirlitinum frá avgerðum um upptøku av veljarum á vallista. Landsfólkayvirlitið førir eitt savnað yvirlit av tílíkum veljarum.
Lesandi uttanlands greiða atkvøðu á støðum, sum har verða nýtt til atkvøðugreiðslu við brævi, til dømis sendistovur og donsk fólkayvirlit. Brævatkvøður kunnu greiðast í fyrsta lagi 4 mánaðar áðrenn valdagin.
Í sambandið við at Kvívíkar kommuna arbeiðir við at vetrarfriða Kvívíkar bygd fyri seyði, er neyðugt at stoypa og leggja nýggj rulluportur.
Tað er orsøkin til, at neyðugt er at steingja Junkaravegin í kvøld 5. august og til arbeiðið er liðugt.
Arbeitt verður uttan íhald, og vegurin verður latin uppaftur so skjótt arbeiðið er liðugt.
Koyrast kann eftir Víkarvegnum so leingi arbeiðið varir.
Kvívíkar kommuna hevur í eina tíð arbeitt við at vetrarfriða Kvívíkar bygd fyri seyði.
Nú er arbeiðið komið so langt áleiðis, at farið er í holt við at hegna.
Tað er Jógvan Hermansen, ið stendur fyri og skipar arbeiðið, afturat sær hevur hann fleiri ungar góðar kreftir. Tey "ungu í arbeiði" bera hegnpelar niðan til støðuna, har hegnast skal.
Hegnast skulu uml. 2,7 km, og 30 smærri portur skulu setast upp, og 2 rulluportur skulu gerast.
Fyrr í ár bjóðaði kommunan stoypiarbeiðið út ísamb. við rulluportrini, og var tað sp/f Dalsbø úr Sandavági sum fekk arbeiðið. Teir byrja skjótt uppá arbeiðið.
Kvívíkar bygd er ikki stór til ummáls, og hetta ger arbeiðið at fáa bygdina vetrarfriðaða
avmarkað.
Ætlanin er, at arbeiðið skal verða liðugt 25. oktober tá seyðurin annars
eigur bøin.
Aftur í ár fara vit at hava ung í arbeiði í Kvívíkar kommunu.
Tey ungu fara at gera vanligt viðlíkahaldsarbeiði í bygdunum.
Arbeiðið byrjar mánadagin 29. juni, og heldur fram í 2 vikur.
Tey ungu í Kvívíkar kommunu, sum seinasta skúlaár hava gingið
í 9 flokki, kunnu seta seg ísamband við kommuna tlf. 662400
ella "This email address is being protected from spambots. You need JavaScript enabled to view it.
KUNNGERÐ UM
FÓLKATINGSVALIÐ
HÓSDAGIN 18. JUNI 2015
Fyri bygdirnar Skælingur, Leynar, Stykkið og Kvívík, fer valið fram í Kvívíkar skúla, Frammi í Gerði 6, í Kvívík.
Fyri bygdina Válin, fer valið fram í Ídráttarhøllini Hallarvegur 16 í Vestmanna.
Atkvøðutíðin er frá kl. 09.00 til kl. 20.00 ella so leingi veljarar møta uttan steðg.
Brævatkvøða:
Veljarar, sum verða burturstaddir valdagin ella á annan hátt lúka treytirnar fyri at greiða brævatkvøðu,
kunnu í seinasta lagi 16. juni 2015 greiða brævatkvøðu, við at venda sær til kommunu-skrivstovuna, í vanligari avgreiðslutíð.
Heimaval:
Veljarar, sum vegna sjúku ella vantandi førleika ikki kunnu møta við valstaðið,
kunnu velja heima í seinasta lagi 15. juni 2015 við at boða kommunuskrivstovuni frá, innan kl. 15.00, ella hjá valnevndini á tlf. 27 24 50.
Brævatkvøður skulu verða valnevndini í hendi innan valiðbyrjar, áðrenn kl. 09.00, hósdagin 18. juni 2015.
Valkort:
Valkort vera send við postinum og um persónur, sum heldur seg hava valrætt ikki fær valkort sendandi,
verður viðkomandi biðin um atvenda sær til kommunu skrivstovuna.
Mint verður á, at tygum eiga at hava valkortið við á val.
Tann 8. juni 2015
Kvívíkar kommuna
Víkarvegur 4
FO-340 Kvívík
Tlf. 66 24 00
Leygardagin 30. mai verður kommunalur umhvørvisdagur í bygdunum í kommununi, har aftur serligur dentur verður lagdur á, at týna dreparasnigilin.
Byrjað verður við morgunmati klokkan 09.00 í Glæmuni í Kvívík, skúlanum í Leynum og á Válinum.
Tann 25. mai skipar kommunan fyri gongutúri suður á Skoradal. Skipað verður fyri bussflutningi frá bussskýlinum í Kvívík kl. 14.00 og til Skeiðsskarð norðanvert Sornfelli, og heim aftur. Eftir túrin, fáa vit góða suppu í Áarlon, sum Gunndur hevur gjørt.
Tilmelding áðrenn 22 mai á tlf. 662402 - 292402 ella á teldupostibústað This email address is being protected from spambots. You need JavaScript enabled to view it..
Hundur kann ikki havast við í hagan.
Tykkum verður ynskt
einar gleðiligar páskir
Kvívíkar kommuna
Pálmasunnudag hevði kvøldskúlin í Kvívíkar skúla framsýning og nógv áhugavert varð at síggja.
Undir leiðslu av Jóhannes Bláfoss hava næmingarnir við áhuga arbeitt við møblapolstring, og sigast má, at arbeiðið
er væl úr hondum greitt.
Tey hava fingið undirvísing 8 tímar um vikuna í 10 vikur.
Hornslíping hevur eisini verið á kvøldskúlanum í nógv ár.
Tað er Rasmus Nygaard sum so trúliga hevur undirvíst.
Tey hava eisini fingið undirvísing í 80 tímar
fríggjakvøld og leygdag.
Umframt hesar handaligu lærugreinarnar hevur kvøldskúlin eisini undirvíst í:
Sirkulvenjing/Pilates við Angelie Jógvansdóttir,
Bíbliukunnleiki II við Marjun Bæk presti.
og
Rørsla & Kropsnærvera Jórun Simonsen
Árliga framsýningin hjá kvøldskúlanæmingum verður í Kvívíkar skúla sunnudagin 29. mars.
Framsýningin verður frá kl. 15:00 til 18:00
Sýnt verður fram, tað sum er gjørt í Møblapolstring og Hornaslíping á kvøldskúlanum veturin 2014/2015.
Tað er meira og meira vanligt at kommunur hava búmerki, og nú hevur Kvívíkar kommuna tikið stig til at fáa eitt búmerki.
Kvívíkar kommuna útskrivaði búmerkja kapping, har uppskotini skuldu verða inni 2. mars 2015. Dentur var lagdur á, at í kommununi eru 5 bygdir,
og at búmerkið helst skuldi endurspegla hetta. Eisini er dentur lagdur á, at búmerkið kann nýtast á brævpappíri, heimasíðu og øðrum marknaðarføringstilfari v.m.
Í nevndina til at taka avgerð um hetta blivu vald:
Petra Iversen bygdaráðslimur
Anni Isaksen bygdaráðslimur og formaður í trivnaðarnevndini
Dánjal Petur Müller borgarstjóri
Janus Kampmann grafikari og
Hansina Iversen listakvinna.
Tað komu gott 40 uppskot inn at velja ímillum. Tað gjørdist skjótt greitt, at vit øll vóru samd um vinnara uppskotið. Ikki tí, tað komu sera nógv góð uppskot inn.
Borgarstjórin takkar øllum, sum vóru við í kappingini.
Vinnarin hevur fingið íblástur úr Týsklandi, hagani hann er ættaður. Hann hevur lisið um Kvívíkar kommunu og fingið hugskot úr tí, hann hevur lisið.
Vinnarin eitur Robert Gutke. Hann býr á Eiði, har kona hansara er ættað.
Í samband við sólarmyrkingina skipar Kvívíkar kommuna fyri einum serligum tiltaki í nýggja og snotuliga seyðahúsinum oman fyri bygdina.
Allir borgarar eru bodnir til morgunmat fríggjadagin 20. mars frá klokkan 8:30, tá bygdaráðið eisini fer at avdúka nýtt búmerki fyri kommununa.
Skrá:
Yvir 40 uppskot komu inn til kappingina um nýtt búmerki til Kvívíkar kommunu, sum bygdaráðið skrivaði út herfyri. Eisini hava nakrir av hagaeigarunum fingið nýtt snotiligt seyðahús, har felagshølir eru innrættaði á loftinum.
Í hesum sambandi fer kommunan at sýna stóra og snotuliga seyðahúsið fram fyri borgarunum í kommununi og bjóða til morgunmat frá klokkan 8:30 fríggjadagin 20. mars, tá sólarmyrkingin, ið byrjar klokkan 09:40:12, verður.
Bygdaráðið fer undir hugnaløtuni í seyðhúsinum at nýta høvi at avdúka vinnaran av búmerkiskappingini, sum kommunan skrivaði út herfyri. Kvívíkar kommuna, sum telir umleið 580 fólk, fevnir um bygdirnar Válurin, Kvívík, Stykkið, Leynar og Skæling.
Stovnandi fundur verður í Kulluni mikukvøldið 11. mars klokkan 20.
60 ár og eldri - kvinnur & menn - møtið fjølment.
Eisini verður víst lokalt skemt, sum varð gjørt til seinasta Kappróðrarball.
KULLAN
VEKS
søkir:
frítíðaravloysarar
fyri sjúkrarøktarfrøðingar, heilsurøktarar, heilsuhjálparar og køks/vaskifólk
01.juni – 31.august 2015
VEKS veitir heilsu-og sjúkrarøkt, stuðul og vegleiðing til borgarar, sum búgva heima og/ ella á røktarheiminum Mørkin, sambýlinum Korndalsbýlið og Heiminum á Grønanesi.
Arbeitt verður í skiftandi vaktum.
Lønar- og setanartreytir eru sambart sáttmála millum Fíggjarmálaráðið og avvarðandi yrkisfelag.
Fyri at vita nærri um størvini, ert tú vælkomin at venda tær til:
Sundalagi/ Eiði: This email address is being protected from spambots. You need JavaScript enabled to view it.; ella tlf. 793251
Vestmanna/ Kvívík: This email address is being protected from spambots. You need JavaScript enabled to view it. ella tlf. 793231
Skrivlig umsøkn við avritum av prógvum v.m. skal verða okkum í hendi seinasta lagi
18.mars 2015
við frámerkinum " frítíðaravloysarar" og skal sendast til
VEKS
Bakkavegur 8
Postboks 118
FO-355 Vestmanna
tlf. 260552
t-postur: This email address is being protected from spambots. You need JavaScript enabled to view it.
Kvívíkar kommuna útskrivar hervið kapping um búmerki til kommununa.
Kvívíkar kommuna søkir vegna Dagstovnin Áarlon eftir 3 námsfrøðingum til vøggustovuna og barnagarðin.
• 1 starv í vøggustovu 30 tímar
• 1 starv í vøggustovu 40 tímar
• 1 starv í barnagarðsstovu 40 tímar
Størvini verða sett frá 1. mars 2015 ella eftir nærri avtalu.
Arbeiðstíðirnar eru millum 07:15 og 17:00
Vit kunnu bjóða tær:
• Ein væl útgjørdan stovn við óavmarkaðum møguleikum
• Ein barnabólk, ið gevur tær avbjóðingar, gleði og virkishug
• Møguleikan at seta tín dám á dagligdagin
Málsetningur okkara er at skapa tryggar, mennandi og lærandi umstøður fyri børn og vaksin.
Lønar og setanartreytir:
Løn og setanarviðurskifti er sambært sáttmála millum Føroya Pedagogfelag og Kommunala Arbeiðsgevarafelag Føroya.
Um námsfrøðingar ikki søkja, kunnu hjálparfólk verða sett í tíðaravmarkað starv.
Meira kann fáast at vita um størvini við at ringja til Siborg Arge, leiðara á telefon 292412, ella Unni Joensen, varaleiðara á telefon 292411.
Umsóknir við prógvum, viðmælum og CV skulu vera kommununi í hendi áðrenn 20. Februar 2015 kl. 12:00
Kvívíkar kommuna
Víkarvegur 4
340 Kvívík
Vestmanna-, Eiðis, Kvíkvíkar og Sunda kommunur samstarva um barnaverndartænastu sambært galdandi lóg sum barnavernd.
Barnaverndartænastan er sett saman av tveimum pørtum: barnaverndarumsiting og barnaverndarnevnd. Barnaverndar-umsitingin húsast í hølunum hjá Sunda kommunu á Oyrarbakkavegi 3 á Oyrarbakka.
Barnaverndartænastan í VEKS svarar á telefon 667271 í vanligari arbeiðstíð. Aðrar tíðir svarar vakttelefonin hjá barnaverndartænastuni, tlf. nr. 297200.Teldupostur: This email address is being protected from spambots. You need JavaScript enabled to view it..
Barnaverndarnevndin er mannað við fólki úr teimum samstarvandi kommununum.
Arbeiðið við barnavernd skal tryggja, at børn, sum liva undir við viðurskiftum, ið kunnu skaða teirra heilsu og menning, fáa neyðuga hjálp og umsorgan í rættari tíð, og at hjálpa teimum við at fáa ein tryggan uppvøkstur. Miðað verður eftir, at munagóð fyribyrgjandi tiltøk kunnu setast í verk í samstarvi við foreldrini, so trupulleikarnir verða rættaðir áðrenn teir gerast tyngjandi í gerandisdegnum.
Barnaverndartænasturnar kring landið arbeiða í tøttum samstarvi við Barnaverndarstovu Føroya, ið hevur ein samskipandi og ráðgevandi leiklut.
VEKS umsitur eldrarøkt og heimatænastu
Eftir at eldraøkið frá 1. januar 2015 við lóg er lagt út til kommunurnar at umsita og reka, hava tær fýra samstarvandi kommunurnar – Vestmanna, Eiðis, Kvívíkar og Sunda kommunur – stovnað samstarvið VEKS, ið vegna kommunurnar nú umsitur alla eldrarøkt og heimatænstu í hesum økjum. Tænasturnar hjá VEKS fevna um:
Arbeitt verður við framhaldandi menning av tænastum.
Les meira um VEKS á veks.fo
Sambært kunngerð um burturkast nr. 147 frá 19. oktober 1995 er krav, at góðkenning skal fáast frá kommununi at brenna nýggjársbál.
Søkjast kann um loyvi hjá kommununi innan 30. desember 2014, klokkan 15.00 við at senda teldupost til This email address is being protected from spambots. You need JavaScript enabled to view it. ella ringja til tlf. 772402
Treytirnar fyri at fáa loyvi eru hesar:
• at bert reinur, óviðgjørdur og turrur viður verður nýttur
• at støddin á bálinum er í mesta lagi 5 metrar í diametur og umleið 2 metrar í hædd
• at veðrið er til vildar, og vindferðin skal í mesta lagi verða 15 m/s
• at frástøða til hús og lutir nærhendis er nóg stór
• at navnsnevndur ábyrgdarpersónur stendur fyri loyvinum, og er á staðnum tá brent verður
• at navn, adressa og fartelefonnummar hjá ábyrgdarpersóninum verða upplýst kommununi, tá søkt verður um loyvi til bálbrenning
• at um neyðugt verður hjá Sløkkiliðnum at fara á staðið at sløkkja ella rudda, er tað navngivni ábyrgdarpersónurin, ið fær rokning
• at økið verður ruddað í seinasta lagi kl.12.00 dagin eftir
• at spannir ella vatnkør eru á staðnum til sløkking ella køling í sambandi við møguligar brunaskaðar
Sera umráðandi er, at fýrverk ikki verður tveitt í bálið.
Hesar treytir skulu tryggja, at bál brenningin verður gjørd við skynsemi, umframt at minst møgulig umhvørvisárin og annar ampi standast av brenningini.
Í sambandi við jóla- og nýggjárshøgtíðina verður kommunuskrivstovan stongd frá og við mánadegi 22. desember 2014. Opið verður aftur mánadagin 5. januar 2015.
Skattalistin fyri 2013 liggur frammi til alment eftirlit á kommunuskrivstovuni frá 8. desember til 22 desember. 2014.
Kvívíkar kommuna hevur í dag undurskriva sáttmála við Sp/f Maskingrevstur í Streymnesi um at gera bátahylin á Válinum.
Tað er Hjørleif Zakariassen og hansara menn sum skulu gera arbeiðið, og teir byrjaðu beinanvegin.
Arbeiðið umfatar í fyrsta umfari at gera verjugarðarnar, tað vil siga, at koyra kjarnugrótið út og at leggja verjugrót tvørtur um kjarnuna. Kommunan eigur tilfarið, sum skal brúkast til arbeiðið. Tilfarið liggur omanfyri Kvívíkar bygd tætt við landsvegin. Ætlanin er, at arbeiðið skal verða liðugt í mars mánaði.
Verkætlanin við at gera bátahyl á Válinum er gomul. Tað var bygdaráðið, sum sat frá 2001 til 2004, sum byrjaði uppá bátahylin, men av kendum orsøkum varð arbeiðið steðgað. Tá verjugarðarnir eru gjørdir, er eftir at leggja bátabrúgvar út. Støða er ikki tikin til, nær tað arbeiðið verður gjørt.
Ganga í skúla í Vestmanna:
Teir eldru skúlanæmingarnir í Kvívíkar kommunu ganga í Vestmanna skúla, næmingarnir brúka vanliga bussarnar hjá Strandferslini ímillum skúla og heim, men nú fer Kvívíkar kommuna at royna nakað annað.
Ikki nøktandi bussleið:
Tað hevur verið sera trupult at samskipa skúlabarnaflutningin aftan á skúlatíð, næmingarnir hava bíðað alt ov leingi.
Skúlin og bussleiðin hava ikki klárað at nøktað eina rímiliga bíðitíð eftir skúlatíð.
Royna ein privatan veitara:
Kvívíkar kommuna hevur gjørt avtalu við Sp/f ABC Flutning um at koyra skúlanæmingarnar frá skúlanum í Vestmanna og til bygdirnar í kommununi. Talan er um heimkoyring kl. 13.30 og 15.20 mánadag til fríggjadag.
Byrjað verður nú mánadagin 17. november. Avtalan við Sp/f ABC Flutning er í fyrista umfari galdandi árið út, men kann leingast fram til komandi summar.
Í samband við at tað nýggja seyðahúsið uppi á Símunarbrekku stendur liðugt
nú, og verður tikið í nýtslu um mánaðarskifti, fara vit at hátíðarhalda hetta
leygardagin 20. september
Fyrrapartin hava vit opið hús
Frá klokkan 10 til 12
Við morgunmati har sóknarfólkið og tey, sum hava tilknýti til bygdina eru vælkomin inn á gólvið at síggja okkara stásiliga seyðahús
VERIÐ VÆLKOMIN
OGNARHAGIN
HAGASTÝRIÐ
Arbeiðið at gera 6 nýggj grundøkir í Kvívík gongur eftir ætlan, og skjótt verða hesi byggibúgvin.
Tann 12. mai í ár samtykti Kvívíkar kommuna at taka av tilboðnum frá byggifyritøkuni J & K Petersen, og seinni undurskrivaðu Steinálvur Petersen frá J & K Petersen og Dánjal Petur Müller frá Kvívíkar kommunu undir sáttmála at gera vegir og leiðingar, og at gera grundøkini byggibúgvin.
Við útstykkingini Frammi í Gerði hevur Kvívíkar kommuna lagt støðið undir møguleikanum at gera fleiri grundøkir í sama umráði. Tað er nú møguligt at víðka um byggiøkið, soleiðis at møguligt er at nøkta tørvin fyri nýggjum grundøkjum í eina rúma tíð.
Tey 6 grundstykkini, sum nú eru gjørd, eru næstan øll umbiðin, og tí verður skjótt tørvur á at gera fleiri.
Kvívíkar Kommuna hevur eisini onnur grundøkir tøk í kommununi.
Stýrið fyri Heimatænastuna í VEKS hevur sett Niels A. Joensen í nýggja starvið sum leiðari fyri
Heimatænastuna í VEKS.
Umframt drúgva og víttfevnandi bankaútbúgving, hevur Niels A. Joensen eina Master í Leiðslu.
Niels A. Joensen starvast í løtuni í BankNordik har hann hevur drúgvar leiðsluroyndir.
Leiðarin fyri Heimatænastuna í VEKS hevur høvuðssæti í Vestmanna. VEKS samstarvið umfatar Vestmanna-, Eiðis-, Kvívíkar- og Sunda kommunur og talan er um 20 bygdir, uml. 4.100 borgarar, 3 heim og uml. 100 starvsfólk.
Á stýrisfundi 29. august legði stýrisformaðurin Heðin Zachariasen uppskot til fíggjarætlan fyri stýrið sum var samtykt at leggja fyri kommunustýrini til fíggjarætlanarviðgerð teirra. Fíggjarætlanin byggir á verandi virksemi á økinum.
Stýrið fer nú saman við nýsetta leiðaranum at seta út í kortið framtíðarkósina fyri Heimatænastuna í VEKS og eru bæði leiðsla og stýrið klár til at taka móti avbjóðingini til at mynda og menna Heimatænastuna í VEKS við nýggjum og ørvísi tænastum, ið byggja á sera vælvirkandi virksemi á økinum í dag.
Skipað verður fyri felagsvenjingum á Grønanesi, har dentur verður lagdur á fyribyrgjandi-, viðlíkahalds- og styrkivenjingar.
Endamálið við venjingunum er at økja førleikan og vælveruna hjá tí einstaka borgaranum, so at borgarin so leingi sum til ber verður sjálvhjálpin bæði heima og úti
Venjingartíðir:Mánadag og mikudag kl. 10.00 – 11.00
Byrja verður: 08. Sept. 2014, Kl 10.00
Stað:Á Grønanesi
Flutningur:Bussur koyrir til og frá eftir ynski
Tilmelding:Á tlf. 793204 áðrenn 07. Sept. Kl. 12.00
Økisterapeutarnir
Familjusvimjing: kl. 18.30 - 19.30
Vaksing: (frá 8.flokki) kl. 19.30 - 20.30
Dreingir kl. 16.00 - 17.00
Gentur kl. 17.00 - 18.00
Familjusvimjing kl. 18.00 - 19.30
Vaksin kl. 19.30 - 20.30
Børn ...... 10 kr.
Vaksin ... 20 kr.
Børn 10 ferð/kort ......... 75 kr.
Vaksin 10 ferð/kort ........ 150 kr.
Klivin 10 ferð/kort ....... 225 kr.
Kostnaður 300 kr/tíman
Ringið tlf. 272450 ella 772423
Hósdagur: kl. 17.00 - 20.00
Nú stundar til útidansin, ið verður á Neystafløtti, leygarkvøldið 23.08.2014
Frá kl.19.00 til 21.00 verður felagssangur við harmoniku-fylgispæli, skipað av einum altíð vælspælandi Tummas Marna Joensen. (í teltinum)
Frá kl.21.00 til 22.30 verður konsert við vælsyngjandi sangarinum Theodori "Teddy" Petersen og okkara
lokalu sangstjørnu Duritu Svarthamar. Saman við hesum báðum spæla garvaðir tónleikarar
sum Sámal Lindenskov (guittar), Milson Zachariasen (hawaii guitar), Kári Olsen (bass) og okkara egni
Ari Johanneson (harmoniku og klaver) Hesi fara, í høvuðsheitum, at spæla góð, gomul og kend countryløg
hjá eitt nú Jim Reeves,Tammy Wynette, Tom Jones og Billie Joe Spears. (í teltinum)
Frá kl.23.00 til 03.30 verður sera vælsvingandi dansur við Føroyakenda Hans Jacob Hjelm og vinmonnum
Eisini verður møguleiki at keypa sær ymiskt til matna so sum grillaðar búffar v/tilhoyri, turran fisk, kaffi, té, vaflur, toast
og ymiskt at sløkkja tostan við.
Aldursmark 14 ár
Kostnaður: 50 kr. fyri konsertina
150 kr. fyri dansin
Karmarnir fyri eitt gott og undirhaldandi kvøld eru lagdir. So verið vælkomin til Kvívíkar, á Neystafløtt, at syngja, lurta, uppliva, eta, práta og dansa!
HC Kvívík &
Bygdafelagið Glæman
Í samband við at nógv tyngri ferðsla nú er á Nesavegnum, hevur Kvívíkar kommuna umvælt brúnna, og víðkað um omankoyringina til tann komandi bátahylin.
Brúgvin er nú í góðum standi, og klárar tungu ferðsluna í økinum. Kvívíkar kommuna hevur sett nakað av peningi av til bátahylin, og økið við bátahylin.
Av tí at tað er sera trongligt á vegastrekkinum oman til bátahylin, hevur verið neyðugt at víðkað um omankoyringina, og at gera hana betri til tyngru ferðsluna sum verður, tá bátahylurin verður gjørdur liðugur.
Loysnin at gera brúnna og omankoyringina til bátahylin samstundis, hevur rigga væl, og er ein góð loysn fyri kommununa, sigur Dánjal Petur Müller borgarstjóri. Fólk frá kommununi hevur staðið fyri arbeiðinum, við hjálp frá Articon.
Nógv virksemi er í hesum døgum úti í Nesi á Válinum. Kvívíkar kommuna skipar soleiðis fyri at betri umstøður verða hjá vinnulívinum á staðnum. Alifyritøka P/F Luna sum hevur alibrúk á fjørðinum, hevur vaksandi tørv á øki og umstøðum á staðnum, og tað hevur Kvívíkar kommuna avgjørt at gera nakað við. Tørvur er á at fáa stórar lastbilar út í Nesi eftir alifiski og við tilfari til alifyritøkuna. Fyri at betra um umstøðurnar at parkera og venda í økinum, hevur kommunan víðkað um økið, og lagt nýggjar tekniskar leiðingar í lendið. Fólk frá kommununi hevur staðið fyri arbeiðinum, meðan partar av arbeiðinum er gjørt av byggifyritøkuni Articon.
Við nógv økta virkseminum, hevur verið neyðugt hjá SEV at leggja nýggjan el-leiðing niður.
Allur alilaksur sum fyritøkan P/F Luna hevur á fjørðinum verður blóðgaður úti í Nesi. Talan er um uml. 6000 tons av laksi, sum gongur á fjørðinum í uml. 12 mánaðir. Síðani liggur økið brakk í 2 mánaðir, til felagið aftur setur smolt út.
Fiskurin, sum verður blóðgaður á staðnum, verður koyrdur við treylarum til Sørvágs, har hann verður góðskaður.
Kommunuskrivstovan er stongd vegna Summarfrí.
Opið verður aftur mánadagin 18. august kl. 10.00
Hevur tú átrokandi boð, kanst tú ringja á tlf. 77 24 02
T -postur: This email address is being protected from spambots. You need JavaScript enabled to view it.
Kvívíkar kommuna hevur undirskrivað javnbjóðis samstarvsavtalu við Vestmanna-, Eiðis- og Sunda kommunu um heimatænastuna, eldrarøkt v.m. og er samstarvsavtalan send Landstýriskvinnuni til góðkenningar.
Samstarvið hevur fingið heitð “Heimatænastan í V.E.K.S.” Vit fýra kommunur eru klárar at taka móti stóru og spennandi avbjóðingini sum verður latin okkum. Samstarvsavtalan leggur góðan grórarbotn undir víðari fyrireikingarnar til endaliga yvirtøku av málsøkinum um ársskiftið.
Í gjár skrivaðu Kvívíkar kommuna og J&K Petersen undur sáttmála í samband við nýggja útstykking í Kvívík.
Tann 9. juni skipar kommunan fyri gongutúri frá Mýrunum og heim til Kvívíkar.
Skipað verður fyri bussflutningi frá bussskýlinum í Kvívík kl. 14.
Eftir túrin fæst góð suppa frá Gunndur.
Tilmelding á tlf. 772 402 ella 772 408
Hesi størv verða lýst leys at seta frá 1. august 2014:
Tónleikahugni við føroyskum tónleiki úr m.a. 50'unum og 60'unum verður í gomlu dansistovuni, Frøishøllini, í Kvívík leygarkvøldið, 10. mai kl. 19.
Royndir tónleikarar og sangarar fara at framføra løg hjá m.a. Teimum av Kamarinum, Simma og Connie, Hermanni Jacobsen, Tinganest og Kára P.
Leygardagin 10. mai verður kommunalur umhvørvisdagur í bygdunum í kommununi, har serligur dentur verður lagdur á at týna dreparasnigilin.
Ein gongutúrur frá Mýrunum og heim til Kvívíkar verður 2. hvítusunnudag.
Tann 9. juni skipar kommunan fyri gongutúri frá Mýrunum og heim til Kvívíkar.
Skipað verður fyri bussflutningi frá bussskýlinum í Kvívík kl. 14.
Aftan á túrin fæst góð suppa sum frá Gunndur.
Tilmelding á tlf. 772402, 772408 ella This email address is being protected from spambots. You need JavaScript enabled to view it.
Flaggdagsrøða hjá Tórbjørn Jacobsen í Kvívík 2014.
Ravnurin er lítið umhildin, og nú sigst, at hann er farin at fjølgast aftur um okkara leiðir, meðan nyttufuglurin er í stórari minking. Í skaldskapi verður hann ofta ótýdliga lýstur, lítil javnbjóðis Dýrinum í Opinberingini, men somikið av einum skaðafugli kortini, at tey flestu ynskja hann foyktan burtur.
Flagdagshald verður í skúlanum í dag kl. 15.
Torbjørn Jacobsen heldur røðu og Vestmanna hornorkestur spælur.
Aftaná verður kondibingo og tombola í Glæmuni.
KFUM skótarnir
Seinastu tvey mikukvøldini hevur Frøishøllin í Kvívík verið karmur um eitt áhugavert mentunartiltak.
Skeið í urtagarðsrøkt verður nú útbjóðað í Kvívíkar kvøldskúla.
Undirvísari er Haraldur S. Hansen.
Undirvíst verður frá viku 17-26 og frá viku 34-41 í 2014. Skeiðið fevnir um í alt 60 tímar, sum er 20 ferð á 3 undirvísingartímar.
Tummas Marni Joensen hevur fyrilestur um Kvívíkar kommunu í 100 ár.
Tiltakið er ókeypis, øll eru vælkomin.
Árliga framsýningin hjá kvøldskúlanæmingum verður í Kvívíkar skúla sunnudagin 6. apríl.
Framsýningin verður frá kl. 15 til 18.
Sýnt verður fram, tað sum er gjørt í Møblapolstring og Hornaslíping á kvøldskúlanum veturin 2013/2014.
Arbeitt verður nú við at dagføra nýggju heimasíðuna. Ætlanin er at brúka komandi dagarnar til at fáa vanligu kunningina frá gomlu heimasíðuni yvir á ta nýggju. Nýggja síðan hevur fleiri møguleikar og eisini avbjóðingar. Vón okkara er, at vit klára ta størstu avbjóðingina av øllum, og tað er at dagføra síðuna, sigur Dánjal Petur Müller, borgarstjóri.
Børn, sum skulu í skúla í 1. flokk í Kvívíkar skúla næsta skúlaár, verða innskrivað í skúlanum hósdagin 23. januar kl. 15.
Um tú ætlar at brenna bál nýggjársaftan, er neyðugt at søkja loyvi frá brandleiðaranum hjá Kvívíkar kommunu, tlf. 77 24 05 innan fríggjadagin 27. december 2012 kl. 15:00.
Treytirnar fyri at fáa loyvi eru hesar:
Hesar treytir skulu tryggja, at bálbrenningin verður gjørd við skynsemi, umframt at minst møgulig umhvørvisárin standast av brenningini.
Dagurin, ið gevur øllum møguleikan at finna vakrastu gávuna til mammuna, og samstundis stuðla skótunum.
Far á gátt hjá KFUM-skótunum í Kvívík frá kl. 7.30 til 11 og seinnapartin frá kl. 14-17
(Eisini, um tú ikki ert skóti)
Har er uttan iva ein serstøk gáva, tú kanst geva mammu tíni.
At geva mammuni eina serliga heilsan á mammudegnum -fløvar øll mammuhjørtu.
2. hvítusunnudag, 20. mai klokkan 14 skipar kommunan fyri gongutúri.
Guðstænastur dýra biðidag 26. apríl:
Kollafjørður kl. 11, konfirmatión, Theodor E. D. Olsen
Kvívík kl. 13, konfirmatión, Theodor E. D. Olsen
Flaggdagshald verður í skúlanum í Kvívík, Flaggdagin 25. apríl kl. 14:30
Røðari verður Gunvør Balle og Vestmanna hornorkestur spælir.
Eftir flaggdagshaldið, verður kondibingo og tombola í Glæmuni.
Eisini verður møguligt at keypa kaffi/te og vaflur.
KFUM skótarnir í Kvívík
Leygardagin 20. apríl verður kommunalur ruddingardagur í bygdunum í kommununi


c: text/html

text:
Almenn tíðindi I 23. november 2015
Fríggjadagin var kunnandi fundur í Vinnuhúsinum um broytingar í vinnufelagalógini og fylgibroytingar í aðrari lóggávu á økinum.…
Les grein
Olja I 23. november 2015
Tíðin er tann rætta til at raðfesta marknaðarføring av føroyskum havnum og fyritøkum og at staðseta Føroyar sum ein maritiman tæna…
Les grein
Alivinna I 23. november 2015
Alivinnan hevur higartil í ár framleitt 56.632 tons av aldum laksi í kruvdari vekt. Hetta er uml. 10% minni enn somu tíð í fjør. H…
Les grein
Handverk og ídnaður I 23. november 2015
Rigmor Dam, landsstýriskvinna í Mentamálum og Føroya Handverksmeistarafelag umrøddu í síðstu viku yrkisútbúgvingar.…
Les grein
Alivinna I 16. november 2015
- Av hesum vórðu omanfyri 300 mió kr. goldnar tí almenna í árinum. Talan er um met í føroyskari alisøgu…
Les grein
Almenn tíðindi I 16. november 2015
26. nov. 2015 kl. 16.00, skipar KT-felagið fyri einum heimleiðis tiltaki fyri øllum KT-áhugaðum.…
Les grein
Almenn tíðindi I 16. november 2015
Fríggjadagin 20. november kl. 14.00 – 16.00 verður kunningartiltak í Vinnuhúsinum.…
Les grein

robotstxt: allowed

filter: keep


text:
Reykjavík
´
Reykjavík er høvuðsstaður í lýðveldinum Íslandi. Reykjavík hevur umleið 121 000 íbúgvar og er størsti býur í Íslandi. Stóra Reykjavíkarøkið hevur umleið 202 000 íbúgvar. Borgarstjóri er Dagur B. Eggertsson. Tað sigst, at Reykjavík er heimsins reinasti, grønasti, og tryggasti høvuðsstaður.
Innihaldsyvirlit
Søga[rætta | rætta wikitekst]
Ingólfur Arnarson, sum kom úr Noregi, var fyrsti landnámsmaður Íslands og tók land í Íslandi í 874. Hann kom við konu sínari, Hallveig Fróðadóttur, syni sínum Þorsteini, og tveimum trælum sínum, sum itu Vífill og Karl. Vífill varpaði öndvegissúlurnar frá bátinum, tá ið Ingólfur sá landið. Vífill var nú frælsur, tí hann gjørdi hetta, og Ingólfur sendi hann á Vífilsstaðir, sum er nú øðrumegin bygdina Garðabær. Søgan er, at Ingólfur sá royk á víkini, sum hann var komin til, og hann kallaði tí víkina „Reykjavík“ (Roykja + vík), har sum býurin stendur nú.
Tað eru ikki nógvar upplýsingar um Reykjavík í miðøldini. Nógvir tekstir um Reykjavík vísa bert á, at Reykjavík var ein bóndagarður. Í 18. øld, hevði Danmark hug at gera Reykjavík til ein stóran bý. Í 1752 gav kongurin Danmarkar landsóðal Reykjavík til Innréttingarnar. Formaður fyri Innréttingunum var Skúli Magnússon. Umleið ár 1750 vóru hús og íbúðapartar gjørdir til ullarverksmiðjur. Ullarverksmiðja var størsta verksmiðja í Reykjavík, og orsøk til, at Reykjavík var verðandi bygt øki.
Í 1786 steðgaði Danmark einkarætt í Reykjavík og Íslandi. Reykjavík var nú keypstaður, og er 1786 mett sum føðingarárið hjá Reykjavík. Men Reykjavík var enn undir tí danska kongsríkinum. Nógv fólk úr Danmark komu og høvdu verkevni í Íslandi. Men í 19. øld bilgdust hugsanir um sjálvstøðu millum íslendingar. Síðan Reykjavík var størsta bygd í landinum, vaks hugsanin um sjálvstøðu í Reykjavík. Í 1845 endurstovnaðu íslendingar í Reykjavík Alþingið (Løgtingið Íslandi), sum var gamalt løgting í Íslandi árið 930. Hetta „Alþingið“ var stovnað á Tingvellum fyrst, men í 1845 tað var í Reykjavík. Altingið var stovnð í Reykjavík í 1845, tí hon var var høvuðsstaður í Íslands.
Alþingið ella hitt íslendska løgting frá 1845 til 1874 hevði ikki løgstarv. Men í 1874 fekk Ísland stýrslagið og ið kom við løgstarv. Tann 1. desember 1918, Ísland var sjálvsálits land, men enn undir tí danska kongaríkinum. Hetta land æt Kongaríkið Íslands.
Tað var heimskreppa í Reykjavík frá 1920 til 1930. Tá var stórt arbeiðsloysi. Hin 10. mai 1940, meðan Danmark var hersett av Týsklandi, kom seinni heimsbardagi til Íslands. Tað vóru 4 bretskir bátar sum komu á Reykjavíkar Havn. Eingin gjørdi mótstøðu. Bretland og Amerika gjørdu Keflavík flogvøllin og Reykjavík flogvøllin. Ísland vildi ikki luttaka í heimsbardaganum, og tí var landið og er enn í dag uttanveltað. Tað var eingin mótstøða í Reykjavík. Tað búðu líka nógvir bretskir og amerikanskir hermenn í Reykjavík undir Seinna Heimsbardaga, sum tað búðu íslendingar. Í 1904 fingu íslendingar heimastýri, og var skrivstova forsetisráðharrans í Reykjavík. Í 1944 gjørdist Ísland lýðveldi. Forseti Íslands fekk bústað á Bessastøðum tætt við Reykjavík, í bygdini Garðabær.
Landafrøði[rætta | rætta wikitekst]
Veðurlag[rætta | rætta wikitekst]
Búskapur[rætta | rætta wikitekst]
Stórar fyritøkur[rætta | rætta wikitekst]
- 66°NORTH - klædnaframleiðslufyritøka
- 365 - miðlafyritøka
- Advania - kunningartøkni fyritøka
- Air Iceland - flogfelag
- Arctic Trucks - fyritøka ið veitir broytir akfør, so tey passa betri til íslendsk viðurskifti
- ÁTVR - rúsdrekka og tubbakssøla
- Carbon Recycling International - metanol endurnýtslu fyritøka
- CCP Games - videospæl-mennari og útgevari
- Dagsbrún - telesamskifti
- Eimskipafélag Íslands - flutningsfyritøka
- FRISK Software International - ritbuna-fyritøka
- Hagar - handil, holding-fyritøka
- Hagkaup - handilsketa
- HB Grandi - fiskivinnu- og fiskaframleiðslufyritøka
- Icelandair - flogfelag
- Icelandair Group - flogfelag
- Íslandsbanki - peningastovnur
- Íslandspóstur - postfyritøka
- deCODE genetics - fyritøka ið framleiðir lívfrøðiligan heilivág
- Mannvit Engineering - verkfrøðingafyritøka, grøn orka o.a.
- Marorka - orka úr havinum og granskingarfyritøka
- MP Bank - peningastovnur
- NBI - peningastovnur
- Nói Síríus - sjokoláta og slikk framleiðsla
- Nyherji - kunningartøkni
- Össur - ortopedisk framleiðsla
- RÚV - miðlafyritøka
- Síminn - telesamskiftis-fyritøka
- WOW air - flogfelag
Mentan[rætta | rætta wikitekst]
Hallgrímskirkja er størsta kirkjan í Reykjavík og í Íslandi, og er 74,5 metrar høg. Perlan liggur á einum heyggi nærindis, har tað er lætt at síggja allan býin Reykjavík. Tað eru eisini fleiri listasøvn í Reykjavík. Um náttina eru tað nógv fólk sum "djamma" í miðbýnum Reykjavík, ella 101 Reykjavík.
Ítróttur[rætta | rætta wikitekst]
- Fylkir
- Fram
- Knattspyrnufélag Reykjavíkur (K.R.)
- Íþróttafélag fatlaðra í Reykjavík — fyri fólk við breki
- Íþróttafélag Reykjavíkur (Í.R.)
- Skautafélag Reykjavíkur
- Skotfélag Reykjavíkur
- Skylmingafélag Reykjavíkur
- Tennis- og badmintonfélag Reykjavíkur
- Ungmennafélagið Fjölnir
- Knattspyrnufélagið Valur (Valur)
- Víkingur
- Þróttur
Kend fólk úr Reykjavík[rætta | rætta wikitekst]
- Arnaldur Indriðason
- Baltasar Kormákur
- Björgólfur Guðmundsson
- Björgólfur Thor Björgólfsson
- Björk
- Daníel Ágúst Haraldsson
- Eggert Magnússon
- Eiður Smári Guðjohnsen
- Emilíana Torrini
- Friðrik Þór Friðriksson
- Ghostigital
- Gus Gus
- Hafdis Huld
- Halldór Kiljan Laxness
- Jón Páll Sigmarsson
- Kári Stefánsson
- Magnús Scheving
- Magnús Ver Magnússon
- Mínus
- Múm
- Quarashi
- Sigur Rós
- Sigurjón Sighvatsson
- Silvia Night
- Sjón
- Trabant
Vinabýir[rætta | rætta wikitekst]
- Tórshavn, Føroyar
- Helsinki, Finland
- Keypmannahavn, Danmark
- Kingston upon Hull, Stóra Bretland
- Nuuk, Grønland
- Oslo, Noreg
- Seattle, Sambandsríki Amerika
- St. Petersburg, Russland
- Stokkhólm, Svøríki
- Vilnius, Litava
- Winnipeg, Kanada
Kaupstaður
Akranes | Akureyri | Bolungarvík | Dalvík | Eskifjörður | Garðabær | Grindavík | Grundarfjörður | Hafnarfjörður | Húsavík | Ísafjörður | Keflavík | Kópavogur | Neskaupstaður | Njarðvík | Ólafsfjörður | Ólafsvík | Reykjavík | Sauðárkrókur | Selfoss | Seltjarnarnes | Seyðisfjörður | Siglufjörður | Vestmannaeyjar
Norðvesturvaldømi
Akraneskaupstaður | Hvalfjarðarsveit | Skorradalshreppur | Borgarbyggð | Eyja- og Miklaholtshreppur | Snæfellsbær | Grundarfjarðarbær | Helgafellssveit | Stykkishólmsbær | Dalabyggð | Reykhólahreppur | Vesturbyggð | Tálknafjarðarhreppur | Bolungarvíkurkaupstaður | Ísafjarðarbær | Súðavíkurhreppur | Árneshreppur | Kaldrananeshreppur | Strandabyggð | Bæjarhreppur | Húnaþing vestra | Húnavatnshreppur | Blönduósbær | Höfðahreppur | Skagabyggð | Sveitarfélagið Skagafjörður | Akrahreppur
Norðausturvaldømi
Fjallabyggð | Grímseyjarhreppur | Dalvíkurbyggð | Arnarneshreppur | Hørgárbyggð | Akureyrarkaupstaður | Eyjafjarðarsveit | Svalbarðsstrandarhreppur | Grýtubakkahreppur | Þingeyjarsveit | Skútustaðahreppur | Aðaldælahreppur | Norðurþing | Tjörneshreppur | Svalbarðshreppur | Langanesbyggð | Vopnafjarðarhreppur | Fljótsdalshérað | Fljótsdalshreppur | Borgarfjarðarhreppur | Seyðisfjarðarkaupstaður | Fjarðabyggð | Breiðdalshreppur | Djúpavogshreppur
Suðurvaldømi
Sveitarfélagið Hornafjørður | Skaftárhreppur | Mýrdalshreppur | Rangárþing eystra | Rangárþing ytra | Ásahreppur | Vestmannaeyjabær | Flóahreppur | Sveitarfélagið Árborg | Skeiða- og Gnúpverjahreppur | Hrunamannahreppur | Bláskógabyggð | Grímsnes- og Grafningshreppur | Hveragerðisbær | Sveitarfélagið Ölfus | Grindavíkurkaupstaður | Sandgerðisbær | Sveitarfélagið Garður | Reykjanesbær | Sveitarfélagið Vogar
Suðvesturvaldømi
Hafnarfjarðarkaupstaður | Garðabær | Sveitarfélagið Álftanes | Kópavogsbær | Seltjarnarneskaupstaður | Mosfellsbær | Kjósarhreppur
Reykjavíkurvaldømi suður og Reykjavíkurvaldømi norður
Reykjavík


text:
Jóhanna Sigurðardóttir
Jóhanna Sigurðardóttir (f. 4. oktober 1942 í Reykjavík) er forsætisráðharri í Íslandi. Jóhanna Sigurðardóttur úr íslendska Javnaðarflokkinum, Samfylkingini, var forsætisráðharri í Íslandi og leiðari av samgonguni, sum hevur fingið heitið "bjarginarstjórnin" frá árinum 2009 til 2013. Jóhanna hevur áður verið almannaráðharri. Hon er fyrsta kvinna, sum er stjórnarleiðari í Íslandi. Ísland hevur tó, áður havt kvinnu sum forseta, Vigdís Finnbogadóttir.
Jóhanna Sigurðardóttir starvaði áður sum flogterna og er gift íslendska rithøvundinum Jóninu Leósdóttur. Hon er samkynd, og sum slík eisini heimsins fyrsti samkyndi stjórnarleiðari. Jóhanna hevur verið almannaráðharri í tveimum umførum, og hon er kend fyri arbeiði sítt, fyri at bøta um korini hjá rørslutarnaðum, eldri og kvinnum, sum hava verið fyri yvirgangi.


text:
Kattúla
Kattúla (frøðiheiti - Asio otus) er størri enn lomvigi. Hon er sprøklut av gulum og dimmbrúnum. Eyguni eru gul og stór sum kettueygur. Tá ið tær lurta eftir onkrum, lyfta tær oyrnalokini langt upp, so tey verða lík oyrum á ferføttum dýri. Nevið er stutt sum kettusnýð, so í skortin eru tær ongum líkari enn kettu. Harafturat eru føturnir lodnir út á klørnar og meinlíkir kettulabbum. Um dagin situr hon onkustaðni, sum hon er samlitt við landið, og so ikki góð at fáa eyga á. Krákur eru ofta eftir henni, men so fim er hon at kasta sær í flognum, at tær fáa einki gjørt henni. Áður kom hon ikki so sjaldan til Føroyar, nú er langt ímillum, at hon sæst.[1]
Sí eisini[rætta | rætta wikitekst]
Kelda[rætta | rætta wikitekst]
- ↑ Mikkjal á Ryggi: Fuglabókin, Dýralæra II. 1951.


text:
Richmond
Richmond er høvuðsstaður amerikanska lutastatinum Virginia. Býurin varð stovnaður í 1637, men fekk ikki býatstatus fyrr enn í 1737. Í 1779 gjørdist nýurin lutastatshøvuðsstaður. Býurin er uppkallaður eftir enska býinum Richmond, sum liggur tætt við London, og er nú ein partur av London.
Í 2012 hevði býurin 208.834 íbúgvar. Við upplandi, forstøðum, verður mett, at fólkatalið kemur upp á 1.282.509.
Richmond var frá 1861 til 1865 høvuðsstaður í Konfødereraðu Stater Amerikas (Confederate States of America, CSA).


text:
Christoffer von Gabel
Christoffer von Gabel (føddur 6. januar 1617 í Glückstadt, doyði 13. oktober 1673) var ein danskur embætismaður og vinnulívsmaður, sum í eitt tíðarskeið hevði einarætt til at reka handilsvirksemi í Føroyum. Undir Fríðriki III hevði hann stórt vald í Danmark. Hann var elsti sonur keypmannin Waldemar Gabel og Annu von Horn. Hann var faðir Frederik Gabel, ið gjørdist embætismaður í Noregi. Tá ið foreldur hansara doyðu í 1641, arvaði hann rættindini at virka sum handilmaður eftir faðir sín. Fyrstu ferð, hann verður nevndur í skrivligum keldum, er í 1639, tá ið hann var í tænastu hjá Frederik av Danmark, ið seinni gjørdist kongur, men tá var erkibiskupur í Bremen. Hann fylgdi Frederik til Keypmannahavnar, tá ið hesin gjørdist Frederk III kongur av Danmark. Gabel gjørdist tá skrivari hjá nýggja konginum. Tá ið Karl 10. Gustav av Svøríki aftur byrjaði eitt kríggj, fór Gabel eftir egnum initiativi úr Hamburg til Holland fyri at fáa hollendska handilflotan at hjálpa dønum. Tá ið flotin fór til Keypmannahavnar, var Gabel sjálvur við.
Undir 1660 ára ríkisdegnum var hann danska kongsins umboðsmaður í forhandlingum við biskup Hans Svane og borgarstjóran Hans Nansen og spældi harvið ein týðandi leiklut, tá ið einaveldi varð innført. Sum løn gjørdist hann rentumeistari og assessor i Statskollegiunum og í Hægsta dómstólinum.
Hann luttók eitt nú í 1661 í undirhandlingum við Corfitz Ulfeldt og Kai Lykke, sum hann tvingaði til at rinda stórar bøtur. Í 1664 gjørdist hann aðalmaður og gjørdist geheimaráð og stathaldari í Keypmannahavn. Alla tað tíð ið Frederik III var kongur, hevði Gabel stórt vald og fekk stýr á danska búskapin. So skjótt sum kong Frederk var deyður í 1670 var Christoffer von Gabel uppsagdur og mist alt sítt vald uttan ræðið yvir Føroyar.
Christoffer von Gabel varð móti endanum av Tredivuárakrígnum útnevndur til kongaligan proviantmeistara við tað Brandenburgska Hoffið. Hann var giftur við Ermegaard Badenhaupt, dóttir rentumeistaran í bispadøminum Verden. Tey fingu fleiri børn saman, eitt nú Frederik Gabel í 1645, ið frá 1673 var amtmaður yvir Føroyum og frá 1689 var amtmaður yvir Sorø og Ringsted. Í 1699 gjørdist hann varastathaldari í Noregi, beint eftir at Frederik IV var blivin kongur. Harvið vóru stiftamtmansskapið yvir Akershus Stift og guvernørsessurin í Føroyum tvinnaði saman. Frederik Gabel doyði 21. juni 1708 í Keypmannahavn og hevði tá stóra skuld, tí hann brúkti meira enn inntøkurnar vóru til.[1]
Gablatíðin í Føroyum er í søgu Føroya kend sum ein hørð tíð, ið vardi frá 1662–1709.


text:
Deyðarevsing
Deyðarevsing er revsing við lívláti. 133 ST-limalond hava avtikið nýtslu av deyðarevsing antin í praksis ella umvegis lóggávu. Bert 25 lond framdu avrættingar í 2006 og bert seks lond stóðu fyri 91 prosentum av øllum avrættingunum. Hesi vóru: Iran, sum avrættaði í minsta lagi 177 fólk, harímillum fýra ungdómar; Irak, sum avrættaði í minsta lagi 65 fólk, harímillum ein ungdóm; Sudan í minsta lagi 65 fólk; Pakistan í minsta lagi 82 fólk; USA 53 fólk og Kina, sum avrættaði í minsta lagi 1010 fólk. Avrættingar verða mettar at vera ríkisloyndarmál í Kina og tí eru veruligu tølini nógv hægri, umleið 8000 avrættingar árliga.
Iran hevur undirskrivað altjóða sáttmálan um sivil og politisk rættindi og altjóða sáttmálan um barnarættindi og hevur harvið pliktað seg til ikki at avrætta persónar fyri brotsverk, ið persónarnir framdu, tá hesir vóru undir 18 ár. Hóast hetta hevur Amnesty International síðani 1990 skjalprógvað í minsta lagi 18 avrættingar av gerningsmonnum, ið vóru undir 18 ár, tá ið brotsverkini vórðu framd. Bert í 2005 avrættaði Iran í minsta lagi 8 persónar, ið vóru undir 18 ár.
Hvítarussland er einasta land í Evropa, sum framhaldandi nýtur deyðarevsing. Í Miðasia er rákið somuleiðis við at venda og alt fleiri lond avtaka deyðarevsing. Í juni 2007 avtók Kirigisia deyðarevsing fyri vanlig brotsverk og í Kasakstan hevur deyðarevsing ikki verið
nýtt síðani 2003.
Í Afrika vóru 23 avrættingar í 2011. Fleiri afrikonsk lond hava longu avtikið deyðarevsing. Av teimum 53 londunum í Afriku hava 12 lond heilt avtikið deyðarevsing. Senegal avtók til dømis deyðarevsing í 2004, Fílabeinsstrondin í 2000, Suðurafrika í 1997 og Angola í 1992. Lond sum Mali, Algeria, Niger og Sambia teljast millum tey 14 londini, sum ikki hava framt nakra avrætting seinastu 10 árini, hóast tey formliga ikki hava avtikið deyðarevsing. Tað eru sostatt helmingurin, 27 afrikonsk lond, sum enn fremja avrættingar.
Sambansríki Amerika er einasta landi á amerikanska meginlandinum, ið hevur avrættað sínar borgarar síðani 2003. Tær 43 avrættingarnar, ið vórðu framdar í 2011 í USA, eru lægsta talið av avrættingum síðani mitt í 1990-unum.
Á Filipsoyggjunum varð deyðarevsing avtikin í 2006 og tað eru somuleiðis onnur framstig at hóma í Asia. Kina, ið hevur heimsmet í deyðarevsing, hevur tikið deyðarevsing upp til kjak og væntað verður, at talið av avrættingum fer at minka við 20–30 % í Kina komandi árini.
Í 1706 vóru tvey hálvsystkin, lítið meira enn børn, hálshøgd í Tórshavn fyri blóðskemd, og hetta gjørdist samstundis seinasti deyðadómur í Føroyum. Deyðadómur í friðartíð varð avtikin í Føroyum við gildissetingini borgaraligu revsilógini frá 1930.
Tey londini sum í 2010 høvdu flestar avrættingar[rætta | rætta wikitekst]
Keldur[rætta | rætta wikitekst]
- Amnesty fegnast um ST yvirlýsing móti deyðarevsing - Amnesty.fo
- Deyðarevsing 2005 - Amnesty.fo
- Hernaðarlig revsi- og rættargangslóg - Logting.fo
- Capital punishment - Ensk wikipedia
- Steðgið deyðarevsing - Amnesty.fo
- Deyðarevsing í Iran - Kvinna.fo


text:
Iqaluit
Iqaluit er ein býur í Kanada. Inuktitut-mál:"Staður við nógvum fiski". (Áðrenn 1987 var býurin kendur sum Frobisher). Býurin er høvuðsstaðurin og størsti býurin í tí kanadiska økinum Nunavut. Býurin liggur á suðurstrondini á Baffin oynni við Frobisher Víkina. Í 2006 var íbúgvaratalið 6.184. Býurin varð fyrstu ferð bygdur í 1942, tá hann var stovnaður sum amerikonsk flogbasa. Býurin hevur verið høvuðsstaður í økinum Nuvanut síðan økið var sett á stovn í 1999. Iqaluit er eitt nú kendur fyri lærda háskúlan: Nunavut Arctic College.


text:
1963
Frá Wikipedia, hin frælsa alfrøðin
Innihaldsyvirlit
Hendingar[rætta | rætta wikitekst]
- Hvalbiartunnilin millum Tvøroyri og Hvalba er liðugur. Tunnilin er fyrsti vegtunnil í Føroyum.
- 1. juli - Vága floghavn letur fyri fyrstu ferð upp fyri vanligari flogferðslu. Fyrsta flogferð er tó ikki fyrr enn 17. juli.
- 7. juli - Christianskirkjan í Klaksvík verður vígd.
- 17. juli - Fyrsta flogferð frá Vága floghavn. Floghavnin opnaði 1. juli sama ár.
List[rætta | rætta wikitekst]
Bókmentir[rætta | rætta wikitekst]
Tónleikur[rætta | rætta wikitekst]
Útgávur hetta árið[rætta | rætta wikitekst]
- Please Please Me og With the Beatles (The Beatles).
Ítróttur[rætta | rætta wikitekst]
Fótbóltur[rætta | rætta wikitekst]
Bókmentir[rætta | rætta wikitekst]
Føðingar[rætta | rætta wikitekst]
- 10. apríl - Mark Oliver Everett, amerikanskur tónleikari.
- 9. august - Whitney Houston, amerikonsk songkvinna og sjónleikari (d. 2011)
- 15. august - Alejandro González Iñárritu, meksikanskur filmsleikstjóri (Birdman)
Andlát[rætta | rætta wikitekst]
- 23. januar - Józef Gosławski, polskur myndahøggari (f. 1908)
- 10. oktober - Édith Piaf, fronsk songkvinna (f. 1915)


text:
Lógv
Lógv (frøðiheiti - Pluvialis apricaria) er ein av okkara vakrastu og dámligastu heiðafuglum. Burturfrá ansast mest hin svarti liturin í neðra, við ál upp eftir barkanum og út á vangarnar, og við hvítum jaðara uttanum; omaná er hon dimm við nógvum gullglitrandi smáum blettum. Á bøguni er gult og hvítt ímillum í tí svarta. Um heystið er hon hvít í neðra, annars dimm við gulum og brúnum blettum. Vetrartíðina er hon í Afrika og sunnasta Suður-Europa. Um mariumessu, stundum fyrr, kemur hon higar. Í smáum flokkum flýgur hon um nakrar dagar, so fer hon at søkja sær bústað. Best dámar henni lyngheiðar, snøgt graslendi kann eisini vera nóg gott. Kvik og kimilig titar hon hár allan dagin og leitar sær eftir ormum og øðrum átuligum. Reiðrið er ein lítil kulla, fóðrað við mosa og mjúkum grasi. Tíðliga í mai verpur hon 4 brúnlig egg við dimmum blettum. Bøgan vermir. Kemur fólk nær, so sleppur hon sær burtur av reiðrinum, áðrenn hon er sædd. Hesa tíðina eru tær spakar. Stundum seta tær seg upp á eina túgvu og toyggja seg upp at skoða ókunnumannin. Ofta fylgja tær honum langt á veg, látandi sítt eyðkenda blídliga sø-dii.
Nærum 3 vikur tekur tað at klekja eggini út. Og ungarnir — ja, flestu heiðafuglar hava vakrar ungar, men vakrastur av øllum er láarungin, glitrandi gulur omaná við svørtum blettum og krókutum strikum, rætt eitt yndisligt lítið lív. Men teir eru sjaldsamir at síggja. Stuttur er steðgur teirra í reiðrinum; og tá ið teir so halda vanda vera á ferð, duga teir væl at finna sær eitt stað, hvar teir ikki skiljast frá jørðini. Floygdir ungar hava sama lit sum tær gomlu um veturin. Um mikkjalsmessutíð sæst lítið og einki til láir, men eftir veturnáttadag eru tær aftur og halda seg í stórum flokkum uppi í fjøllunum — tað man helst vera íslendskar láir, sum eru á ferð suðureftir og steðga her eina tíð. Um næturnar hoyrast tær stundum láta lágt á haga, men tá ið lýsir, fara tær aftur niðan í topparnar. Nú eru tær styggar; men stuttligt er at síggja leik teirra í loftinum — tú sært ein stóran flokk av dimmum fuglum, flúgvandi ymsar vegir við harðari ferð; so við eitt er hvør fuglur hvítur, í sama eygnabrá hava teir allir vent sær runt, so sum væl vandir fimleikarar gera. Hvussu kunna tær gera tað Munna tær hava ein formann, sum allar akta tá hann sigur: »umkring«?[1]
Slag[rætta | rætta wikitekst]
- Pluvialis squatarola (Fjørulógv)
- Charadrius morinellus (Kviðreyð lógv)
Sí eisini[rætta | rætta wikitekst]
Kelda[rætta | rætta wikitekst]
- ↑ Mikkjal á Ryggi: Fuglabókin, Dýralæra II. 1951.


text:
Asia
Asia ella Ásia er mittasti og eystasti partur av Evrasialandmassanum og fæst við at taka Evropa frá Evrasia. Veruliga markið millum Evropa og Asia er ikki heilt greitt allýst, men gongur ígjøgnum Dardanellusundið, Marmarahavið, Bosporussundið, Svartahavið, Kavkasusfjallaryggin (summi siga Kuma-Manych lægdina), Kaspiska havið, Uralánna (summi siga Embaánna), Uralfjøllini til Novaja Zemlja. Umleið 60 % av øllum heimsins íbúgvum búgva í Asia. Asia, ið er av ísakalda, Norðurkolli og væl suður um heita Miðkring, er nógv tann størsti heimsparturin, og í ongum øðrum heimsparti eru so mong og høg fjøll. Stórir partar av meginlandinum eru berligir og oydnir. Norðanfyri eru ísoyðurnar í Sibiria, í Útsynnings- og Miðasia stórar oyðimerkur, og norðan fyri Himaleiafjøll kaldi, veðurbardi Tibetháslættin. Men í Asia eru eisini nakrir av fruktabestu lágslættunum í heiminum, og har eru eisini stórar áir, t.d. Mekong, Indus og Evfrat. Í Landsynningsasia eru nógv fjøll og stórir tropuregnskógir, har er satt dýra- og fuglameingi. Eystur úr meginlandinum, báðu megin Miðkring, eru túsundtals stórar og smáar oyggjar.
Innihaldsyvirlit
Landafrøði[rætta | rætta wikitekst]
Í mestsum øllum Sibiria, ið er russiski parturin í Asia, er bítandi kalt um veturin. Norðari partur eru frostmýrar (tundra); her hevur jørðin nógvastaðni verið fryst síðan seinastu ístíð. Í Sibiria eru nógv ráevni, t.d. gull, olja, uran og gimsteinar. Sunnan fyri frostmýrarnar er heimsins størsti nálaskógur (teiga), og syðri eru turru grasfløturnar, steppur, ið eru besta landbúnðarjørðin í Russlandi.
Størsta áin í Kina, Chang Jiang, rennur vestan úr Tanggulafjøllum á Tibetháslættanum og eystur ígjøgnum óført fjallalendi. Seinasta teinin rennur hon ígjøgnum Stóra Kinaslættan og út í Eysturkinahav.
Hitalagið í Takla Makanoyðimørk og Gobioyðimørk er øðrvísi enn í flestu oyðimørkum: summarið er ógvuliga heitt, og veturin er bítandi kaldur. Har er mest berur klettur og ovurstórir sandheyggjar. Har er næstan eingin gróður uttan í áardølunum, sum í Takla Makanoyðimørkini. Nøkur dýr liva kalda veturin av í Gobioymørk, t.d. villir kamelar.
Himaleiafjøll eru sum ein ovurstórur og høgur múrur ímillum India og Tibet. Fjøllini eru kavatakt alt árið, og her er hægsta fjall í heiminum, Mount Everest. Fjøllini vórðu til fyri um 50 milliónum árum síðan, tá ið Indiapláta stoytti saman við Evrasiaplátu. Sum pláturnar stoyttu saman, var rondin á Indiaplátu kroyst inn undir Evrasiaplátu, og havbotnurin ímillum teirra varð faldaður saman og trýstur upp til tað, ið nú er Himaleiafjøll.
So ofta goysir við strendurnar og í oyggjunum í vestara parti í Kyrrahavi, at økið stundum verður kallað Eldkringur. Viðgitnasta gosið var í 1883 í oynni Krakatoa vestan fyri Java. Meginparturin av oynni sprongdist í luftina, og spreingingin var so hørð, at dunið hoyrdist heilt suður til Avstralia. Í 1928 fór aftur at goysa í somu oyggj. Gosfjallið varð nevnt Anak Krakatoa, ið er "sonur Krakatoa".
Fólkið[rætta | rætta wikitekst]
Asia er nógv fjøldbygdasti heimspartur, og ongastaðni eru mentanirnar so ymiskar og fjølbroyttar. Mangar siðmenningar eru fleiri túsund ára gamlar. Tað var í Asia, at fyrstu býirnir og fyrstu skriftmálini - neyvt søguligt samband er ímillum bæði - vórðu til. Fyri fleiri enn 5.000 árum síðan vóru fyrstu býirnir bygdir við áirnar Evfrat og Tigris; Bábylon var ein teirra. Í Bíbliuni verður hetta landið nevnt Mesopotámia. Nú á døgum búgva tveir triðingar av fólkinum í heiminum í Asia, tey flestu fyri sunnan og eystan í heimspartinum. Hóast meginparturin av fólkinum eru bøndur, vaksa býirnir ógvuliga skjótt. Fyrstu siðmenningarnar tóku seg upp í áardølunum í Asia í tí landøki, ið verður nevnt Fruktagóði Hálvkringurin, sum er í ein bug úr Persaflógva og vestur í Miðjarðarhav. Mangir býir her hava søgu, ið gongur mong túsund ár aftur í tíðina.
Meginparturin av fólkinum í Asia býr enn á bygd og livir mest av landbúnaði, men býirnir vaksa skjótt. Í størstu býum í Asia búgva nú fleiri enn 10 milliónir fólk. Bæði hesir stórbýir og aðrir býir vaksa skjótt, tí alt fleiri fólk flyta av bygd til býirnar. Stórir partar í Miðeystri og Miðasia eru ógvuliga strálbygdir ella heilt oydnir fyri fólk, tí at har er ov turt ella ov kalt. Mesta fólkið býr í fruktagóðu áardølunum og á slættunum við strendurnar í Suður- og Vesturasia. Tá ið Hongkong og Singapor eru frá, er Bangladesj fjølbygdasta land í Asia, har búgva 830 fólk á hvørjum km2.
Tvey av trimum fólkum í heiminum búgva í Asia. Sjey av 10 teimum fjølbygdastu londunum eru her, ovast eru Kina og India. Í hesum báðum londum eru 40% av øllum fólkum í heiminum. Í Kina er viðtikin lóg, ið sigur, at maður og kona mugu ikki eiga meira enn eitt barn, so her er fólkavøksturin minkaður, men í flestum londum í Asia fjølgast fólkið ógvuliga skjótt. Fyri ár 2000 búðu fleiri enn ein milliard fólk í India og um 200 milliónir fólk í Indonesia.
Fyrstu búnaðarfólkini settust í búgv í fruktagóðu áardølunum, har væl lá fyri at dyrka jørðina. Tey fóru at arbeiða í felag og veittu vatn úr áunum á akrarnar. Áirnar hava enn stóran týdning fyri fólkið í Suður- og Vesturasia, tí at har fiska tey og fáa drekkivatn og vatn á akrarnar. Nógvastaðni eru áirnar byrgdar til tess at fáa ravmagn. Áirnar eru eisini týdningarmestu flutningsvegir í mongum londum. Helvtin av fólkinum í heiminum livir mest av rísi, og tí kann rístrot vera atvold til víðfevnda hungursneyð. Rísplantan, ið er úr Landsynningsásia, hevur verið dyrkað í eini 7.000 ár. Seinastu árini hava verið ald nýggj ríssløg at útvega mat til nógva fólkið í Asia, sum fjølgast í stórum. Hesi ríssløgini er úrslit av "grønu kollveltingini", har vísindaligur serkunnleiki og nýggj tøkni hava kynbøtt plantur, so at tær geva meiri av sær.
Hóast summo lond í Asia, t.d. Japan og Kina, leingi hava verið sjálvstøðug lond, hava mong lond í heimspartinum ikki loyst frá gomlu hjálandaveldum sínum fyrr enn seinastu árini. Fyrst í 20. øld stóðu næstan alt Miðeystur, India og stórir partar í Landsynningsasia undir evropeiskum hjálandaveldum. Men sterkar tjóðskaparrørslur tóku seg upp í Asia, og londini vunnu sær frælsi aftur. Í mongum londum hevur stórur búskaparligur vøkstur verið seinastu árini; hetta hevur havt við sær størri nýtslu og stórar samfelagsligar broytingar. Mong gomul lond í Asia hátíðarhalda frælsisdag sín á hvøijum ári, eitt nú í Pakistan. Nøkur lond, til dømis India, vunnu sær frælsi við friðarligari mótstøðu, men í mongum londum vóru drúgv frælsiskríggj, til dømis í Burma. Hesi lond stríðast nú við at fáa eina tjóðskaparliga eindarkenslu at festa rót ímillum fólkið.
Sovjetsamveldið var størsta ríki í heiminum. Í 1991 fór tað sundur í 15 sjálvstøðug lýðveldi, hvørt við sínari stjórn. Sjey av hesum lýðveldum eru í Evropa, hini átta í Asia. Nú lýðveldini ikki longur eru partur í einum ovurstórum, miðstýrdum búskapi, mega tey laga seg til viðurskifti og treytir á heimsmarknaðinum, og tað hevur ikki verið so lætt. Fall Sovjetsamveldisins hevði eisini við sær, at londini í Eysturevropa sluppu undan sovjetskum eftirliti.
Allir stóru heimsátrúnaðirnir eru komnir upp í Asia: hinduisma, buddisma, jødadómur, kristindómur og islam. Atrúnaður hevur enn stóra ávirkan í Asia, og fólkið er gudrøkið. Atrúnaðirnir læra fólk at verða gávumild, ósjálvsøkin og hjálpsom, og at tað ræður ikki um at ríka seg upp avjarðligum ognum.
Mangastaðni í gamla Sovjetsamveldinum stríðast fólkasløg hvørt ímóti øðrum. Í summum londum í russiska samveldinum eru mangir russar, onkustaðni eru teir um 40% av fólkinum. Annað dømi er Kekenia, har triðja hvørt fólk er russi. Síðan Sovjetsamveldið fall, hava kekenar stríðst fyri tjóðskaparligum frælsi, men Russland, ið er samveldisríki, er hart ímóti hesum. Teir kvíða fyri, at fer ein landspartur burturúr, verður alt tað russiska samveldið syndrað.
Í asiatisku samfeløgunum nú á døgum er stríð ímillum siðbundna og jarðbundna lívsháttin, merktum av átrúnaði, og vaksandi kapitalistiska lívsháttin, merktum av vesturlendskum siðum og levnaði. So hvørt asiatisku londini loyva størri vesturlendskari ávirkan, veksur trýstið á gamla lívsháttin. Í Iran hevði hetta við sær, at átrúnaðarligu høvuðsmenninir við Khomeini Ayatollah á odda settu seg harðliga upp ímóti vesturlendsku ávirkanini; teir birtu í kollvelting, tóku valdið í landinum og settu á stovn muslimskt lýðveldið, stýrt eftir strongum islamiskum lógum.
Søga[rætta | rætta wikitekst]
Áðrenn oljan varð funnin, vóru mong oyðimarkarlond í Miðeystri ógvuliga fátæk, men nú hevur oljan fullkomiliga broytt londini. Meiri enn helmingurin av allari olju í heiminum, funnin er higartil, og triðingurin av øllum gassi eru í Miðeystri. Olju- og gasssølan til lond um allan heimin hava gjørt londini ovurrík. Nýggir stásiligir býir eru bygdir, og mangir fremmandir verkamenn eru komnir higar at arbeiða.
Í summum londum broytast viðurskiftini so líðandi, og hvørki harðlig mótmæli ella ófriður standast av tí. Í Japan var búskaparlig menning hildin at verða neyðug, so at landið ikki skuldi verða bundið at evropeiskum londum. Tí hevur Japan tikið eftir vesturlendskum búskapi, men roynir framvegis at stuðla og fjálga japanska mentan. Enntá Kina, sum í mong ár skúgvaði alla vesturlendska hugsan frá sær, tekur nú undir við kapitalistiskum búskapi.
Seinastu nógvu árini hava mong lond í Asia havt Japan sum fyrimynd og hava ment ídnaðin nógv. Við tað at hetta hevur gingið so skjótt og við slíkari megi, hava hesi lond verið kallað tikaraveldini. Nógv bílig arbeiðsmegi og støðug politisk viðurskifti, tí stjórnir gera alt fyri at steðga øllum ófriði, hava fingið útlendskar fyritøkur at gera stórar íløgur í ídnaðin. Londini gera lidnar vørur, t.d. klæði, teldur og sjónvørp.
Korini hjá konufólkum eru ógvuliga ymisk í so stórum heimsparti, alt eftir mentanarligu, átrúnaðarligu og politisku viðurskiftunum í londunum. Sumstaðni, t.d. Í India og islamsku londunum í Miðeystri, eru tað næstan bara mannfólkini, ið gera lønt arbeiði; men í muslimsku londunum í Landsynningsasia eru mong islamsk konufólk tó í løntum starvi. Aðrastaðni, sum í kommunistisku londunum Kina og Norðurkorea og í gomlu sovjetlýðveldunum, eru konufólkini tyðandi partur av arbeiðsmegini, og tey gera mestsum alt við hús eisini.
Fall Sovjetsamveldisins hevur í vissum førum havt við sær, at flakkfólk í Miðasia eru farin at liva sum í gomlum døgum. Lutir, sum áður vórðu gjørdir á verksmiðjum, t.d. dúkurin, ið tjaldið varð klætt við innan, fingust ikki longur, og tey máttu sjálvi vevað dúkin. Somuleiðis hevur eisini verið við flutninginum. Seinastu árini hava mong flakkfólk flutt tjøld og aðra útgerð við lastbili; men nú trýtur brennievni, og tey eru aftur farin at nýta kamelar og ross.
Lond í Asia[rætta | rætta wikitekst]


text:
SEV kunnaði í Roynhøllini
Í kvøld hevur SEV verið í Roynhøllini og kunna um verandi útbyggingar og um komandi útbyggingar.
Fundarskrá til kommunufundin 16. nov.
Við hesum verður boðað frá, at kommunufundur verður mánadagin 16. november 2015 kl. 17.30.
Skattalistin liggur frammi
Við hesum verður sagt frá, at skattalistin 2014 fyri Hvalbiar Kommunu liggur frammi til alment eftirlit á kommunuskrivstovuni í tíðarskeiðinum 16. til 30. november 2015.
Vevkamera við Hvalbiartunnilin
Í eina tíð hevur bori til at sæð hvussu veðurlíkindini eru á Kolavegnum. Hetta er umvegis eina veðurstøð, sum Landsverk hevur standandi á Kolavegnum.
Minningarhald
Minningarhald teirra sjólátnu verður við minnisvarðan í Hvalba Allahalgannadag kl. 15.
Jens Mortan Mortensen talar og kransur verdur lagdur.
Sjómanskvinnuringurin í Hvalba
Rottangatøming í Suðuroynni
Mánadagin 02/11-15 byrjar IRF at tøma rottangar í Suðuroy.
Fundarskrá til kommunufundin 19. oktober
Við hesum verður boðað frá, at kommunufundur verður mánadagin 19. oktober 2015 kl. 17.30.
Barnarverndartænastan nýtt vaktarnummar
Av serligum orsøkum hava vit valt at skifta telefonnummarið á vakttelefon okkara, soleiðis at tað nýggja nummarið nú er 283033.
Hetta er tað nummarið, sum kann ringjast til aftaná vanliga arbeiðstíð, um tað gert neyðugt at fáa fatur á barnaverndartænastuni.
Suðuroyar Barnaverndartænasta
Skattainntøkurnar munandi hægri enn í 2014
Eftir seinastu uppgerðini frá TAKS so eru munandi hægri skattainntøkur fyri ári 2015.
Norðberg og Norðberg byggja neyst í Nesi
Hvalbiar Kommuna hevur skrivað undir sáttmála við Norðberg og Norðberg um bygging av neystum í Nesi.
Arbeiði byrjar beinanveg og skal verða liðugt 01.01.16
Á tíðindamyndini síggja vit Borgarstjóran í Hvalba Trúgva Gudmundarson og Ørv Norðberg frá Norðberg og Norðberg


text:
Falkur
Falkar (frøðiheiti - Falco) eru grammastu rovfuglar. Nógv eru sløgini, t.d. veiðifalkur, smiril og tornfalkur, og flestu liva einans av fugli, sum teir taka í flognum. Teir flúgva óføra skjótt, hartil eru teir knappir í vendini. Nevkrókurin er stórur, og aftan fyri hann hava teir hvørjumegin ein brodd sum eina sagtonn til at skræða sundur við. Falkur livir í einbýli og tolir ikki aðrar falkar nær hjá sær.[1]
Slag[rætta | rætta wikitekst]
- Smyril
- Falco naumanni (Reyðsmyril)
- Falco tinnunculus (Grýtissmyril)
- Falco vespertinus (Kvøldsmyril)
- Falco subbuteo (Vákasmyril)
- Falco columbarius (Smyril)
- Falkur
- Falco rusticolus (Veiðifalkur)
- Falco peregrinus (Ferðafalkur)
Sí eisini[rætta | rætta wikitekst]
Kelda[rætta | rætta wikitekst]
- ↑ Mikkjal á Ryggi: Fuglabókin, Dýralæra II. 1951.


text:
In: Hugleiðingar10 Feb 2012
Á vári 1992 og 1993 vóru Tungmálmskonsertir í Havn við nøkrum av bestu tungmálmsnøvnunum tá.
Fyrst í nítiárunum var ein spírandi tungmálmspallur í Føroyum. Chase vóru nokk størsta navnið, ið bert spældi harðan rokk, men stutt eftir hetta komu fleiri bólkar, ið vóru í harðara endanum. Bólkar sum Panic, Utopia, Bad Habbit, Spector, Arrival, Revival, Superior, Saxony, Oblivion og MC-Hár vóru allir bólkar, ið avbjóðaðu bygdasligheitina og danskpoppin, ið hevði verið útbreidd í serliga føroyskum útvarpi øll 80 árini. Men eisini á konsertpallunum, har bólkar neyvan framførdu uttan minst eitt lag hjá TOTO var á spæliskránni.
Í 1992 vóru vit fleiri tónleikarar, ið hildu, at tungmálmsbólkarnir vóru ov illa umboðaðir á konsertum. Tí tóku vit stig til hasa konsertina. Allir bólkarnir skuldu standa sum fyriskiparar, og so fingu vit Terja og Føstufressar at spæla eisini, bara fyri at hava eitt trekkplástur.So stórt var álitið á okkara konsept, kann man kanska siga.
Avtalan við Tejra og teir var, at teir fingu helvtina av yvirskotinum. Restina skuldu tungmálmsbólkarnir deila, eisini lovaðu Føstufressar at spæla harðari rokk, enn teir vanliga spældu.
Fyrsta konsertin var í Badmintonhøllini og riggaði væl, á tann hátt at nógv fólk var, at framførslurnar vóru góðar og lagið millum áskoðararnar var gott. Men konsertin bar seg ikki, millum annað hvurvu pengar úr bilettkassanum, tá onkur fór at berjast í gongini og koppaði borðið hjá bilettsøluni. Hetta merkti so eingin fekk nakað fyri framførslurnar. Allir bólkarnir endaðu við at skula gjalda nakrar hundra krónir, hetta var ikki nøkur stór upphædd, og allir bólkarnir uttan ein rindaðu gleðiliga.
Annars var tað feitt at fyriskipa, eg og Torkil Olsen vóru primus motor og gjørdu tað mesta av fyriskipanararbeiðinum, men so høvdu vit fundir, har allir bólkarnir luttóku, og fingu ymiskar uppgávur. Plakatin varð hondtekna av Mark Jiminez, sum var gittarleikari í MC-Hár tá. Hon sá totalt metal út. Høgni Andreassen sponsoreraði trykkið av henni, sum Einars Prent tók sær av.
Konsertin bar seg sum sagt ikki, men vit vóru nógv sum fegnaðust um hana, og tá eg og Jón Gaaseedal sáli komu inn í FUT nevndina um sama mundið, endaði tað við, at FUT yvirtók verkætlanina, og skipaði fyri Tungmálmi 93. Hendan konsert varð hildin í Ítróttarhøllini á Hálsi, og gav eitt rættiliga fitt undirskot. Tá eg seinni sama ár flutti av landinum, og konsertirnar ikki høvdu borið seg fíggjarliga, valdi FUT at lata konseptið doyggja. Niðanfyri síggjast myndir frá báðum Tungmálmur konsertunum.
Luttakandi bólkar á Tungmálmi 92
Spector
Superior
Wolfgang
MC-Hár
Utopia
Panic
Terji og Føstufressar
Luttakandi bólkar á Tungmálmi 93
Lisa sær Dupult
Oblivion
MC-Hár
Betrayer
Saxony
Panic
Wolfgang
Revival
Hetta er heimasíðan hjá Niels Una Dam, her vera ummæli og annar tekstur hjá mær at finna. Hetta er ikki ein tíðindasíða, so dagføringin verður ivaleyst so sum so


text: Arabiskt mál (arabiskt; الْعَرَبيّة, al-ʿarabiyyah ella bara عَرَبيْʿarabī), er í afroasiatiska málættin, semitiska greinin. Um 206.000.000 fólk tosa okkurt frábrigdi av arabiskum. Hóast standardarabiskt, sum er eitt tillagað frábrigdi av klassiskum arábiskum, er alment mál í arabiskum londum, eru tað vanliga bert fólk við góðari útbúgving, sum duga tað hampiliga væl. Koranin er skrivað á klassiskum arabiskum, sum er átrúnaðarligtmál hjá muslimum. Tað arabiska stavraðið hevur 28 bókstavir og skriftmálið verður skrivað frá høgru til vinstru. Arabiskar dialektir verða talaðar í Norðurafrika (frá Maghreb í Marokko til Egyptaland) og í Miðeystri (frá Palestina/Ísrael til Irak, og úr Sýria til Jemen). Maltesiskt er eisini ein arabisk dialekt. Hóast felagsheitið "arabiskt" (av átrúnaðarligum og politiskum orsøkum) verður brúkt, so er talan "de facto" um fleiri ymiskt "arabisk" mál, har fólk ikki skilja hvønn annan.


text:
17. juli
17. juli er dagur 198 í árinum í gregorianska kalendaranum (dagur 199 um skotár er). 167 dagar eru eftir av árinum.
Hendingar[rætta | rætta wikitekst]
- 1762 - Jekaterina II (Katarina hin stóra) verður keisarinda í Russlandi eftir Pjotr III verður dripin.
- 1918 - Nicholas II keisari av Russlandi verður myrdur, saman við konu síni og fimm børnum av bolsjevikum í Yekaterinburg, Russlandi.
- 1918 - RMS Carpathia, skipið ið bjargaði 705 yvirlivandi frá RMS Titanic, verður søkt uttanfyri Írland av týskum kavbáti. 5 fólk lata lív.
- 1945 - Seinni heimsbardagi: Teir tríggir høvuðsleiðaranir hjá "teimum sameindu", Winston Churchill, Harry S. Truman og Joseph Stalin, møtast í týska býnum Potsdam at avgera framtíðina hjá yvirvunna Týsklandi.
- 1948 - Suðurkoreanska grunnlógin verður kunngjørd.
- 1955 - Disneyland verður latið upp av Walt Disney í Anaheim, Kalifornia, USA
- 1975 - Eitt amerikanskt Apollorúmdarfar og eitt sovjetiskt Sojus binda seg saman í ringrás um jørðina. Hetta er fyrstu ferð rúmdarfør frá tveimum ymsum londum binda seg upp á henda hátt
- 1975 - Eysturtimor verður innlimað sum 27. landslutur í Indonesia
- 1979 - Forsetin í Nikaragua Anastasio Somoza Debayle sigur frá sær og flýggjar til Miami, Florida, USA
- 2012 - Fýra monnum eydnast at klatra upp á toppin á Trøllkonufingri, ið er ein 313 metrar høgur drangur. Teir fýra eru: Herman Eysturoy, Absalon Eysturoy, Aksel Poulsen og Bjartur Lamhauge. Tríggir aðrir eru eisini við á túrinum, men koma ikki heilt upp á toppin, teir eru: Heini Hátún, Hjálmar Hátún og ein dani.
- 2014 – Malaysia Airlines Flight 17, ið er ein Boeing 777, brotlendir nær við markið av Ukrainu og Russlandi. Staðfest verður at flogfarið er skotið niður. Øll 298 fólkini umborð lata lív.
Føðingar[rætta | rætta wikitekst]
- 1674 - Isaac Watts, enskt sálmaskald (d. 1748)
- 1899 - James Cagney, írskur-amerikanskur sjónleikari (d. 1986)
- 1901 - Bruno Jasieński, pólskur yrkjari (d. 1938)
- 1912 - Art Linkletter, kanadiskur sjónvarpsvertur (d. 2010)
- 1918 - Carlos Manuel Arana Osorio, forseti í Guatemala (d. 2003)
- 1920 - Juan Antonio Samaranch, forseti í Altjóða Olymipsku Leikanevndini (d. 2010)
- 1935 - Donald Sutherland, kanadiskur sjónleikari
- 1940 - Hans Jacob Debes, føroyskur søgufrøðingur (d. 2003)
- 1947 - Camilla, hertuginda í Cornwall
- 1947 - Dorthe Kollo, danskur sangari
- 1952 - David Hasselhoff, amerikanskur sjónleikari og tónleikari
- 1954 - Angela Merkel, Samveldiskanslari i Tysklandi
- 1958 - Anne Dorthe Michelsen, danskur sangari (Tøsedrengene)
- 1972 - Jaap Stam, niðurlendskur fótbóltsspælari
- 1974 - Claudio López, uruguayskur fótbóltsspælari
- 1978 - Line Daugaard, danskur hondbóltsspælari
Andlát[rætta | rætta wikitekst]
- 1790 - Adam Smith, skotskur búskaparfrøðingur (f. 1723)
- 1959 - Billie Holiday, amerianskur djasssangari (f. 1915)
- 2005 - Sir Edward Heath, bretskur forsætismálaráðharri (f. 1916)


text:
Vælkomin á heimasíðuna hjá Tvøroyrar kommunu!
BÝRÁÐSSKRIVSTOVAN
Tvørávegur 37
800 Tvøroyri
Tlf. 611085
Faks 371814
tvoroyri@tvoroyri.fo
Opið:
Mán.- hós.:
Frí.:
kl. 08-12 og 13-16
kl. 08-12 og 13-15
TÍÐINDI
Tvøroyrar kommuna hevði aftur í ár sítt afturvendandi tiltak, sum eitur "ung í arbeiði". Hesuferð varð fokus sett á strondina, ...
Í góðveðrinum mánadagin 12. oktober settu uml. 30 sjálvboðin meiri enn 950 trø og runnar niður í nýggju viðarlundini við ...
Verkætlanin “Viðarlund við Stórá” er ein kommunal verkætlan við stuðli frá Fiskimálaráðnum.
Endamálið er at ...
Fríggjadagin 2. oktober kl. 15:00 vórðu 7 starvsfólk hjá Tvøroyrar Kommunu heiðrað á móttøku í býráðssalinum ...


text:
Edinburgh
Edinburgh ella Edinborg (enskt: City of Edinburgh, skotskt gæliskt: Dùn Èideann) er høvuðsstaður og næststørsti býur Skotlands. Edinborg hevur verið Skotlands høvuðsstaður síðan 14. øld. Av nógv hægstu nevndum og stjórnum í Skotlandi hava høvuðssæti í Edinborg til dømis skotska tingið, kirkjunevndin og kongshúsið. Edinborg liggur á syðra armi í Forthfirði í Skotlandi.
Edinborg er serliga kend fyri at vera ein útbúgvingarstaður og Edinborgar universitet er í dag nr. 17 í heiminum við serkunnleika og frálæru í læknafrøði og verkfrøði.
Umleið 1. mió. ferðafólk vitja árliga Edinborg og dregur so statt næstflest ferðafólk til sín í øllum Stóra Bretlandi aftaná London.
Av heygnum, har Edinburgh Castle stendur, er frálíkt útsýni oman yvir stórbýin við krókutum miðaldargøtum og føgrum georgianskum húsum.
Hvørt summar er stór altjóða mentanarstevna í býnum.


text:
Svasiland
Svasiland ella Kongsveldið Svasiland er lítið land í syðra-Afrika við umleið 1,3 mió íbúgvar.
Politikkur[rætta | rætta wikitekst]
Kongurin í Svasiland hevur stórt vald: Han er ríkisovasti og velur flestu tinglimirnar. Sum dømi um, hvussu nógv vald, hann hevur, er kongsheiti hansara, Ngwenyama, sum merkir leyva.
Búskapur[rætta | rætta wikitekst]
Kongsveldið Svasiland hevur nógv samband við máttmikla grannalandið - tað fær alla orkuveiting sína úr Suðurafrika, og suðurafrikanarar eiga stóran part av ídnaðinum. Týdningarmesta útflutningsvøran er sukurrør, men landið flytur eisini út við, kol og asbest.


text:
Føroyahávur
Føroyahávur (frøðiheiti - Scymnodon obscurus; en.: Smallmouth velvet dogfish, fr.: Squalegrogneur quene échancré, ís.: Færeyjaháfur). Føroyahávur kann gerast í minsta lagi 80 cm langur. Hann er botnfiskur og miðsjóvarfiskur, úr 200 m og djúpari. Tað er óvist, hvussu djúpt hann fer, men møguliga niður á 1450 m. Hann hevur tvær smáar ryggfjaðrar og lítlan pík framman fyri ryggfjaðrarnar. Tann fremra situr mitt á kinum. Hin aftara er heldur størri enn tann fremra og kemur ikki aftur móti stertinum. Hann hevur smalar uggafjaðrar, sum ikki røkka aftur til fremru ryggfjøður. Miðjan á búkfjaðrafestunum situr undir fremra enda á aftaru ryggfjøður. Sterturin er stuttur við stórum, rundum skarði millum ovara og niðara stertablað. Høvdið er um 23 % av heildarlongdini. Hann hevur 5 smáar táknarivur framman fyri uggafjaðrarnar. Gronin er eitt sindur longri enn kjaftbreiddin.
Hann er smidligur fiskur. Miðjan á fremru ryggfjøðurini er mitt á fiskinum. Aftari endi á búkfjaðrafestinum er mitt undir aftaru ryggfjøður. Íslendskir fiskifrøðingar góvu hesum hávi navnið færeyjaháfur.


text:
Directed by Dávur Djurhuus Camera/Lights/Editing by Rúni Friis Kjær(FriisFrame) Creative idea by Eivør, Rúni and Dávur Makeup by Elisabet Maria Pálsdóttir Thanks to: Kringvarp Føroya Klippfisk
Directed by Heiðrik á Heygum - Producer: Eir Nolsøe - Photographer: Rúni Friis Kjær - Lights: Hjalmar Holm - Assistant Camera and Electrical Department: Kenneth Jørgensen, Lív Mortensen - Electrical assistant: Sjúrður Rubeksen - Visual Effects: Katrin Winther - Stylist: Ingerð Stenberg Jønsson - Choreographer: Búi Rouch - Make up: Make Up Store Faroe Islands - Band and dancers: Kristina Dahl Andreassen, Julia Jacobsen, Katrin V. S. Mortensen, Elsa Anna Mohr, Teitur Kass Abrahamsen, Sveinur Black, Henry á Fríðriksmørk, Brynjolfur á Heygum - BRACE MYSELF lights: Mikkjal Galan - Thanks to: Kringvarp Føroya, Sjónleikarhúsið í Havn, Norðurlandahúsið, Malan Martinsdóttir Joensen, Janus Olsen, Trina Gaard, Andreas Dalsgaard, Kristina Thede Johansen, Knút Háberg Eysturstein, Petur Háberg
Client: Kristina Bærendsen Direction: Rúni Friis Kjær and Sakaris Stórá Camera and editing: Rúni Friis Kjær Editing consultant: Sakaris Stórá
Client: Vodafone Agency: Nudlavirkið and 1xPetur Camera and post: FriisFrame
Client: Vodafone Agency: Nudlavirkið and 1xPetur Camera and post: FriisFrame
Client. Nordic Council Production: FriisFrame
Director: Heiðrik á Heygum Camera and Color-grading: Rúni Friis Kjær and Heiðrik á Heygum Visual Fx : Rúni Friis Kjær Hair and Makeup: Julia Jacobsen Choreographer: Gunn Reginsdóttir Joensen Guðrið's Twins: Marta Olsson and Maria Olsson Janus's Twins: Benedikt Karlsson and Halldór Karlsson Thanks to: Siri, Gellan Girl, Event, Glimmur, Make Up Store, Marjun Heima, Kringvarp Føroyar, Bátatænastan, Noomi Sjúrðardóttur Dam, Rúna Ingunardóttir, Robert Thomassen, Súsanna Laursen, Maria à Heygum, Beatrice á Heygum, Sirkus and Sunnevá Háberg.
Directors: Rúni Friis Kjær & Julia í Kálvalíð. Producer: Julia í Kálvalíð Cinematography Rúni Friis Kjær Editing: Rúni Friis Kjær Lighting: Sámal Clothier Lighting assistant: Herman Winther Jacobsen Producer assistant: Bryndis Í Dali Set designer: Maria Guldbrandsø Tórgarð Assistants: Bjarnheðin Skarðhamar Av Teigum, Maria Guldbrandsø Tórgarð and Beinir Rasmussen
Director: Heiðrik á Heygum Producers: Annika Klæmintsdóttir Olsen, Karina Jákupsdóttir Camera and Visual Fx: Rúni Friis Kjær/FriisFrame Stylist: Ingerð Stenberg Jønsson Makeup: MAKE UP STORE BYRTA sign: Sámal Rasmussen og William Souvy Olsen Choreographer: Gunn Reginsdóttir Joensen Special Effects and props: Halldis Olsen Color-grading: Sigvaldi Þór Loftsson Helicopter shots: Loft Myndir Dancers: Jóni Brandsson Christiansen, Øssur Debes Eiriksfoss, Rannvá Guðrunardóttir Niclasen, Marta Olsson, Maria Olsson, Rakul Nielsen, Birita Ingadóttir, Rúna Volmarsdóttir, Diana Jógvansdóttir Hansen. Fire Dancer: Anna Katrin Øssursdóttir Egilstrøð Sponsors: Bygma Balslev Hvonn Brasserie Etika Vest Pack Skemman Føroya Keypssamtøkan í Hoyvík Kringvarp Føroya MAKE UP STORE
Client: SMS Production: FriisFrame
Client: Vinnuhúsið Agency: Ekkó Director: Sakaris Stórá Producer: Jan Berg Jørgensen DP: Rúni Friis Kjær
Public information film made for the CTD(carnitine transporter deficiency) charity, setting focus on the need to have yourself tested. CLIENT: CTD felagið AGENCY: EKKÓ CINEMATOGRAPHY - EDITING - POST: FriisFrame 2013 © Find out more at: ctd.fo
Cinematography and editing: FriisFrame
Client: Visit Faroe Islands Agency: Sansir & Liquid Minds Producer: Michael Koba/Kovboy Film DP: Thomas Koba/Kovboy Film 1. AC: Rúni Friis Kjær/FriisFrame
Client: Visit Faroe Islands Agency: Sansir & Liquid Minds Producer: Michael Koba/Kovboy Film DP: Thomas Koba/Kovboy Film 1. AC: Rúni Friis Kjær/FriisFrame
Directors: Maria Winther Olsen & Sára Wang Camera/Editing/Color by FriisFrame
Director: Heiðrik á Heygum Producer: Nina Helveg Photographer: Rúni Friis Kjær and Jonas Berlin Assistant Camera and Electrical Department: Jan Macdonald Arnskov Visual Effects: Katrin Winther Actors: Sebastian Kirkegaard, Michael Buhl Jonassen, Sasha Kronby, Thomas Nygreen and Laurits Flensted Cloths design: Charlotte Scheffmann Weber Heiðrik's shirt designed by Mathilde Krab Nymann. Make up: Atli Freyr and Make Up Store Faroe Islands Thank you: Anna Heide


text:
Johnny Logan
Johnny Logan (føddur 13. mai 1954) er ein avstralsk-føddur írskur sangari og tónasmiður. Hann verður av og á nevndur sum "Harra Eurovision", av tí at hann hevur luttikið fleiri ferðir í Eurovision Song Contest síðan 1970'ini, og síðan 1992 hevur hann verið tann mest sukseríki artisturin í søguni hjá Eurovision.
Logan hevur vunnið Eurovision Song Contest tríggjar ferðir, umboðandi Írland sum sangari, í 1980 og 1987, og tvær ferðir sum tónasmiður, í 1987 og 1992. Sangurin, ið hann vann Eurovision við í 1980 nevnist "What's Another Year", sangurin sum hann vann við í 1987 eitur "Hold Me Now". Hann er tann einasti sangarin, ið hevur vunnið Eurovision meira enn einaferð. Johnny Logan hevur verið í Føroyum og framført einaferð síðst í 1980-árunum.


text:
Joan Cusack
Joan Cusack (fødd 11. oktober 1962) er amerikanskur sjónleikari. Hon var fødd í New York City sum nummar tvey av fimm børnum. Hon vaks upp í Evanston, Illinois. Hon er blivin tilnevnd til Oscar-virðislønina fyri besta kvinnuliga hjáleiklutin, fyri leiklutir hennara í filmunum Working Girl og In & Out, harafturat fekk hon eina Golden Globe tilnevning fyri sín leiklut í síðstnevnda filminum. Hon hevur spælt við í øðrum filmum sum t.d. Addams Family Values, Broadcast News, Stars and Bars, Married to the Mob, Say Anything..., Arlington Road, Runaway Bride, School of Rock, Toy Story 2 og Toy Story 3.


text:
Kjógvi
Kjógvi (frøðiheiti - Stercorarius parasiticus) er nakað størri enn tjaldur. Flestu eru bara brúnir, men summir eru búkhvítir, teir eru kallaðir hvítkjógvar. Báðir eru tó sama slagið. Stundum eru tveir makar báðir brúnir, stundum er annar brúnur og hin hvítkjógvi, og stundum eru báðir hvítkjógvar. Kemur fólk um vegir, har sum hann eigur, kastar hann seg niður á vøllin og lemjir seg, sum hann skuldi verið veingjabrotin; koma tey nærri at reiðrinum, flýgur hann í loft og skjýtur seg við ferð niður yvir tey, til at sláa tey við veingjunum. Hann ger sær reiðrið har, sum væl av øðrum fugli eigur um vegir, tí hann etur bæði egg og ungar og er yvirhøvur ein ræðuligur ránskroppur. Mýrisnipu skjýtur hann seg niður á, sum hon liggur á reiðrinum, og tað so hart, at sleppur hon sær ikki undan, so verður hon ryggbrotin. Snúiligur er hann í lofti, so flestu hagafuglar noyðast at lúta fyri honum; men spógvin er enn snúiligari, og tuskar hann av, til hann má dvína. Úti á sjónum eltir hann ritu, berjir hana við veingjum og nevi, til hon má spýggja upp tann matin, hon hevur í kjósini, og tað loftar hann so og svølgir. Hann verpur 2 ella 3 brúnlig ella grønlig egg við dimmum blettum og vermir ½4ðu til 4 vikur. Ungarnir eru fyrst morgráir, brúnflekkutir, tá ið teir eru floygdir. Úr sama reiðri koma stundum ein hvítkjógvi og ein dimmur. Um veturin fer hann suður at heitum londum og heldur seg har úti á opnum havi.[1]
Sí eisini[rætta | rætta wikitekst]
Kelda[rætta | rætta wikitekst]
- ↑ Mikkjal á Ryggi: Fuglabókin, Dýralæra II. 1951.


text:
LanoProtect Ý stuttum: "LanoProtect er framleitt ˙r lanolin. Lanolin er tann nßtt˙rligi ullfitin ella feitti i seyaull. Grunda ß hetta, hevur LanoProtect nakrar heilt serligar og fantastiskar eginleikar"
Nřskapandi LED ljˇsb˙naur til stovnar, sk˙lar, virkir o.a. Eisini til heimanřtslu
Her kann ein lesa, meira nßgreiniligt hvat LanoProtect er fyri naka og hvat ta kann br˙kast til
Lano Protect
VŠlkomin til Polykˇt - Heils°la & smßs°la
Skalt t˙ klŠa h˙s ella okkurt lÝknandi, so er peningur at spara vi at keypa skr˙vur frß okkum. Vit hava vanligar byggiskr˙vur og eisini rustfrÝar A4. Polykot Spf. er einaumbo fyri Fischer ˙r Třsklandi, i er ein av heimsins st°rstu framleiarum av skr˙vum o.l. Vit innflyta beinleiis. P.S. Minst til at altÝ br˙ka rustfrÝ bits til rustfrÝar skr˙vur.


text:
Jens Olivur Lisberg
Jens Olivur Lisberg (føddur 24. desember 1896 í Fámjin og deyður 31. august 1920) var løgfrøðilesandi í Keypmannahavn, og gjørdist kendur eftir at hann saman við øðrum gjørdi Merkið. Hinir báðir í gjørdu føroyska flaggið vóru Janus Øssursson úr Havn og Pauli Dahl úr Vági. Ninna Jacobsen, systir mótadesignaran Liffu Gregoriussen, seymaði síðan sjálvt flaggið eftir skitsu teirra.
Jens Oliver Lisberg gjørdist tann fyrsti, ið heysaði flaggið í Føroyum, tað hendi 22. juni 1919, tá hann var heima í summarfrí í heimbygdini Fámjin og heysaði flaggið eftir gudstænastuna í Fámjins kirkju fyri fyrstu ferð á føroyskari grund. Hetta var nokk tað ið gjørdi, at hann fekk størstu æruna av at hava gjørt Merkið, sjálvt um teir tríggir gjørdu tað í felag.
Lisberg doyði av lungnabruna í Fámjin hin 31. august 1920, áðrenn hann náddi at gera seg lidnan við lesnaðin í Danmark. Upprunaflaggið hongur inni í Fámjins kirkju.


text:
Enn einaferð hevur viðmerkjarin, Virgar Dalsgaard, loyst verbala posabandið. Hesuferð fer hann eftir Øssuri Winthereig, valevni hjá Tjóðveldi. Men atfinningarnar hjá føroyska útisetanum raka við síðunar av – bæði í formi og innihaldi.
Í viðmerking til Øssur Winthereig leggur Virgar Dalsgaard eftir tíðindaflutninginum hjá tjóðveldisvalevninum við at steinseta eina heila grein við orðum um Øssur Winthereig og subjektivan journalistikk. Sambært Virgari Dalsgaard hevur journalisturin, Øssur Winthereig, verið politiskt heftur í tíðindaflutninginum í nógv ár. Í viðmerkingini fer útisetin beint í krovið á týdningarmestu journalistisku virðunum: óheftni og trúvirði. Sum altíð við eini ørgrynnu av persónligum lýsingum, ið hava til endamáls at máa av trúvirðinum hjá persónunum, ið Virgar Dalsgaard fer eftir.
Fyrst eitt sindur um politiskan journalistikk. Einki er til hindurs fyri at vera journalistur og samstundis hava eina politiska sannføring. Tað ger ikki einstaka journalistin verri ella minni álítandi. Verður miðlanin av journalistiskum tilfari litað av politiskum áskoðanum hjá journalistinum, er søgan ein onnur. Men hetta dugi eg ikki at síggja, Øssur Winthereig hevur framt. Prógvini eru ikki til.
Niðanfyri er eitt brot úr greinini hjá Virgari Dalsgaard, ið lýsir høvuðsboðskapin. Virgar Dalsgaard skrivar millum annað:
”…sum varpingarmaður rann hann kortini bara ørindi fyri tjóðveldisflokkin við sínum sonevnda tíðindafluttningi, ið hevði risastóra slagsíðu til frama fyri ta frelstu tjóðveldismeinigheitina”.
Klassiskur Virgar Dalsgaard retorikkur.
Og so er tað sjálvur málsligi stílurin, sum myndar stóran part av háttinum, fólk skilja tekstir og boðskapir. Har finna vit stóra veikleikan hjá Virgari Dalsgaard: formurin skuggar innihaldið. Í seinastu viðmerkingini hjá føroyska útisetanum er innihaldið ikki í tráð við veruleikan. Soleiðis er ikki altíð. Oftani hevur Virgar Dalsgaard góðar eygleiðingar, sum víðka sjónarringin hjá móttakaranum. Men stílurin ger, at fólk skulu síggja burtur frá eini røð av persónligum álopum og niðrandi útsøgnum fyri at koma til kjarnuna í boðskapinum. Men hatta er so at siga ógjørligt. Tí leggja fólk bara til merkis, hvussu hann sigur tað, og ikki hvat hann sigur.
Hetta hevur Virgar Dalsgaard prógvað í viðmerkingum til eitt nú Poul Michelsen, Kára á Rógvi og nú eisini Øssur Winthereig. Soleiðis kenna útisetar í Keypmannahavn og onnur, ið eru ella hava verið í Føroyahúsinum til tiltøk við samfelagsligum innihaldi, harðendu útsagnirnar hjá Virgari Dalsgaard.
”It´s not what you say, it´s how you say it” segði ein vinmaður hjá mær við Virgar Dalsgaard eftir eitt tiltak í Føroyahúsinum fyrr í ár. Sigandi orð. Hann hevur nógv uppá hjartað, men dugir ikki at samskifta boðskapin. Hetta er spell, tí hann umboðar ofta áskoðanir, sum annars ikki koma nógv fram í almenna rúminum í Føroyum. Hesin trupulleiki merkir, at hvørja ferð Virgar Dalsgaard skrivar eina grein ella úttalar seg almen, hugsa fólk innantanna ”Virgar, Virgar…”.


text:
Simone de Beauvoir
Simone De Beauvoir (Simone Lucie-Ernestine-Marie-Bertrand de Beauvoir) fødd 9. januar 1908, deyð 14. apríl 1986 var ein franskur heimspekingur, feministur, og rithøvundur. Hon hevði stóra ávirkan á feministiska eksistensialismu og á feministiskt ástøði. Hon skrivaði skaldsøgur, essays, lívsævisøgir, eina sjálvsævisøgu, monografar um filosofi, politikk og sosialmál. Hon er mest kend fyri skaldsøgurnar, eitt nú She Came to Stay og The Mandarins, eins og hon er kend fyri bókina frá 1949 The Second Sex (Le Deuxième Sexe), sum analyserar kvinnukúganina.


text:
Hvørja upphædd ynskir tú at seta inn? Hesin roknarin vísir tær hvussu nógv tú fært fyri innistandandi á teimum ymsu kontunum eftir einum ári.
Upphædd dkk
Fyrivarni: roknimaskinan er hugsað sum eitt vegleiðandi amboð. Hædd er ikki tikin fyri rentubroytingum, rentuskatti o.ø.
GG: Er onkur tekstur gráur, merkir hetta, at upphæddin ikki er nóg høg til at lúka treytirnar til hesa kontuna.
Samanber uppsparingskontur
Her kanst tú samanbera uppsparingaskontur. Trýst á eina kontu og tú sært eina stutta lýsing av kontuni.
Bassakontan er barnauppsparingin til børn til og við 12 ár. Bassakontan hevur hægri rentu enn vanligar kontur og peningurin er bundin til barnið er 13 ár. Eftir hetta verður kontan broytt til Uppsparing Ung.
Uppsparing Ung er uppsparingarkonta til børn og ung upp til 18 ár. Kontan hevur hægri rentu enn vanligar kontur og peningurin er bundin, inntil barnið er 18 ár.
Framtíðarkontan er til tín, sum vil spara upp til ávíst endamál, tvs. til bústað og/ella útbúgving. Kontan hevur høga grundrentu + eykarentu. Um peningurin ikki verður brúktur til antin bústað ella útbúgving fellur eykarentan burtur.
Til ber eisini at spara upp til umvælingar av egnum bústaði, men tá verður eykarenta ikki latin. Øll kunnu stovna Framtíðarkontu.
Tín eftirlønaruppsparing skal tryggja, at tú hevur nóg mikið at liva av, tá tú fert frá vegna aldur. Fyri at tryggja, at tú varðveitir ein góðan livifót, er neyðugt at byrja at spara saman í góðari tíð.
Bindur tú peningin í 3 mðr. fært tú hægri rentu enn á vanligari kontu. Jú meira tú setir inn á kontuna, jú hægri rentu fært tú.
3 mðr. uppsøgn merkir, at tú boðar okkum frá 3 mánaðar innan, tú tekur peningin av kontuni.
Bindur tú peningin í 12 mðr. fært tú meira í rentu, enn á vanligum kontum og t.d. 3 mðr. uppsagnarkontu. Jú meira tú setir inn á kontuna, jú hægri rentu fært tú.
12 mðr. uppsøgn merkir, at tú skalt boða okkum frá 12 mánaðar innan, tú tekur peningin av kontuni.
Kontan er til tín, sum vilt hava hægri rentu fyri pening, sum ikki skal brúkast her og nú, og sum kann bindast í tvey ár.
Kontan kann stovnast nær sum helst og er bundin frá stovningardegnum og tvey ár fram.
Kontan er til tín, sum vilt hava hægri rentu fyri pening, sum ikki skal brúkast her og nú, og sum kann bindast í trý ár.
Kontan kann stovnast nær sum helst og er bundin frá stovningardegnum og trý ár fram.


text:
Vesturtýskland
Eftir seinna heimsbardaga varð Týskland lutað sundur millum hersetingarvaldini Sovjetsamveldið; USA; Stórabretland og Frankaríki. Hareftir vórðu tvey lond stovnað, úr hesum fýra landspørtunum: BRD (Bundesrepublik Deutschland), sum í dagligari talu bleiv kallað Vesturtýskland, og tað eystara DDR (Deutsche Demokratische Republik), sum í dagligari talu, bleiv kallað DDR.
Høvuðsstaður í Vesturtýsklandi var Bonn, meðan sundurbýtti býurin Berlin, var høvuðsstaður í DDR. Tá ið týsku londini í 1990 blivu løgd saman í eitt land aftur, bleiv í roynd og veru Eysturtýskland niðurlagt, politikarar og fyriskipan annars send til hús, og økið lagt afturat Vesturtýsklandi.